Διεκδικούν «χρυσά φιλέτα» του Δημοσίου στο κέντρο - Ηράκλειο - Νέα Κρήτη\nΤώρα διαβάζετε: Διεκδικούν «χρυσά φιλέτα» του Δημοσίου στο κέντρο\nΔιεκδικούν «χρυσά φιλέτα» του Δημοσίου στο κέντρο\nΤο neakriti.gr είχε αναδείξει το θέμα με τα ακίνητα του Δημοσίου που ρημάζουν\nΝέα κρούση και συζητήσεις με την πλευρά της Εταιρείας Ακινήτων του Δημοσίου για την παραχώρηση των εγκαταλειμμένων κρατικών ακινήτων στο κέντρο της πόλης (όπως το κτήριο της πρώην Τροχαίας και του πρώην Α.Τ. στα Λιοντάρια) θα έχει σήμερα η πλευρά του Δήμου διά της αρμόδιας αντιδημάρχου Δημοτικής Περιουσίας Στέλλας Αρχοντάκη-Καλογεράκη, που θα βρίσκεται στην Αθήνα.\nΤο θέμα συζητήθηκε χθες στο Δημοτικό Συμβούλιο, όπου αποτυπώθηκε εμφανής προβληματισμός, τόσο στις τάξεις της δημοτικής Αρχής όσο και στις τάξεις της αντιπολίτευσης, για την έκβαση που θα έχει η νέα αυτή κρούση προς την ΕΤΑΔ.\nΟ λόγος δεν είναι άλλος, όπως το επισήμανε και ο ίδιος ο δήμαρχος, από το ότι, με βάση τη μέχρι στιγμής εμπειρία, η Εταιρεία Ακινήτων του Δημοσίου δεν παραχωρεί δωρεάν ακίνητα, ακόμα κι αν αυτά έχουν αφεθεί να ρημάξουν τελείως, αλλά θέτει συγκεκριμένους όρους, όπως η καταβολή μισθώματος ενοικίασης, χρήσης κ.τ.λ.\nΠαράλληλα από την αντιπολίτευση εκφράστηκαν επιφυλάξεις και σε σχέση με το πλάνο αξιοποίησης των εν λόγω ακινήτων που έχει καταρτίσει η Λότζια.\n«Είναι ξεκάθαρο τι θα ζητήσουμε και τι όρους θα έχει η παραχώρηση; Ποια η σκέψη της δημοτικής Αρχής ως προς τη χρήση; Ο Δήμος θα αναλάβει τα έξοδα συντήρησης, αποκατάστασης κ.τ.λ.; Αν η Εταιρεία θα αιτηθεί ενοίκιο τι θα κάνουμε;», αναρωτήθηκε ο επικεφαλής των “Ενεργών Πολιτών” Ηλίας Λυγερός, ο οποίος τόνισε: «Δεν υπάρχει βεβαίως αντίρρηση να τεθεί αίτημα παραχώρησης. Συμφωνούμε να πάτε να το διεκδικήσετε. Όμως θα πρέπει να συζητήσουμε τα της χρήσης που έχετε σκεφτεί».\n«Ψηφίζουμε να εξουσιοδοτηθεί η αρμόδια αντιδήμαρχος να πάει να συζητήσει με την ΕΤΑΔ. Από εκεί και πέρα για το σχέδιο αξιοποίησης λέμε λευκό», επισήμανε εκ μέρους της παράταξης Κουράκη ο Νίκος Γιαλιτάκης.\n«Τώρα ακούω για ανταλλάγματα. Θα είναι απάτη! Όταν παραχωρούσαμε εμείς δωρεάν στο κράτος ήταν καλά όλα;», σημείωσε ο επικεφαλής της “Λαϊκής Συσπείρωσης” Μιχάλης Κασαπάκης.\nΥπέρ της διεκδίκησης τάχθηκε ο σύμβουλος της “Άμεσης Δημοκρατίας” Λεωνίδας Ζαμπετάκης, ζητώντας κι αυτός διεξοδική συζήτηση για τον σχεδιασμό.\n«Έχουμε αιτηθεί την παραχώρηση χωρίς όρους. Το κτήριο της πρώην Τροχαίας ζητάμε να γίνει Μουσείο Εθνικής Αντίστασης. Για το κτήριο του Α.Τ., θέλουμε να στεγάσει εφημερίδες και περιοδικά της Βικελαίας - υποστηρικτικό της Βικελαίας - και εκθέσεις των έργων του Δήμου. Αν μας ζητήσουν να καταβάλλουμε μίσθωμα, θα το συζητήσουμε φυσικά στο Δημοτικό Συμβούλιο», σημείωσε η κ. Αρχοντάκη.


Τα Windows 11 είναι ακόμα στην αρχή τους, με νέους χρήστες να αρχίζουν να το χρησιμοποιούν σιγά σιγά. Τα Windows 11 προσφέρουν έναν διαφορετικά σχεδιασμό, αλλά και ένα πιο φιλικό περιβάλλον. Όπως κάθε καινούριο λογισμικό, έτσι και αυτό μπορεί να παρουσιάσει αστάθειες και διάφορα προβλήματα. Υπάρχουν διάφορα προβλήματα που μπορεί να παρουσιαστούν και ίσως κάποια από αυτά να μην μπορούν να επιλυθούν ακόμη. Εκτός αυτών μπορεί τα νέα Windows 11 να μην σας αρέσουν και να μη σας βολεύουν.\nΓια όλα τα παραπάνω και ακόμη περισσότερους ακόμα λόγους μπορείτε να επιστρέψετε εύκολο και γρήγορα πίσω στα Windows 10. Η Microsoft έχει προβλέψει για αυτό. Δείτε παρακάτω τη διαδικασία.\nΠώς γίνεται το downgrade;\nΑρχικά πηγαίνετε στο Windows button και μετά στο profile σας. Ύστερα επίλεγε το κουμπί των Settings/ρυθμίσεων.\nΜετά από αυτό επιλέγετε την κατηγόρια System/Σύστημα και μετά το Reconery/Επαναφορά.\nΈχοντας μπει σε αυτές τις ρυθμίσεις θα παρατηρήσετε μια επιλογή Go Back/Γυρίστε πίσω, πατήστε το συγκεκριμένο κουμπί.\nΈπειτα επιλέγετε έναν λόγο που θέλετε να επιστρέψετε πίσω και πατάτε Next/συνέχεια. Στην επόμενη “σελίδα” που η Microsoft ρωτάει αν θέλετε να ελέγξει για ενημερώσεις, επιλέγετε No,Thanks/ Όχι, ευχαριστώ. Στις επόμενες σελίδες πρέπει να σιγουρευτείτε πως έχετε σώσει όσα χρήσιμα αρχεία χρειάζεστε και ότι θυμάστε τον κωδικό σας στα Windows 10. Επιλέγετε Go Back to Windows 10/ Γυρίστε πίσω στα Windows 10 και αυτό ήταν.\nΠεριμένετε λίγη ώρα και θα επιστρέψετε πίσω στα Windows 10, όπως παλιά.\nΕπειδή οι συγκεκριμένες ρυθμίσεις και επιλογές που αναφέραμε στο άρθρο μπορεί να αλλάξουν, υπάρχει περίπτωση η ρυθμίσεις που δείχνουμε στο άρθρο να είναι διαφορετικές. Σε μια τέτοια περίπτωση επικοινωνήστε μαζί μας για να ανανεώσουμε το άρθρο.\nΕάν δε νιώθετε σίγουροι να ακολουθήσετε τις παραπάνω ενέργειες απευθυνθείτε σε κάποιον ειδικό.\nΓια οποιοδήποτε πρόβλημα αντιμετωπίζετε μπορείτε να μας στείλετε ένα μήνυμα στο Facebook Page ή να κάνετε ένα post στο Facebook Group και θα προσπαθήσουμε να λύσουμε το πρόβλημα μαζί σας.\ndowngrade, guide, microsoft, settings, three pixels lab, window 11, windows 10\nΛάτρης του κρέατος, του ουίσκι και της αρθρογραφίας.\nΤα iPhone 14 ίσως έρθουν με 2TB αποθηκευτικού χώρου\nΌταν ο Craig ρωτήθηκε εάν ο Klopp θα έπαιζε καλά τον James Bond\nΠώς να εγκαταστήσετε έναν M.2 SSD στο PS5 σας


Υποψήφιος Δήμαρχος Μετεώρων ο Γιάννης Μπουτίνας; - trikalaIN\nΥποψήφιος Δήμαρχος Μετεώρων ο Γιάννης Μπουτίνας;\nΠληθαίνουν το τελευταίο διάστημα οι φήμες που θέλουν τον Θεματικό Αντιπεριφερειάρχη Τουρισμού Γιάννη Μπουτίνα, να εγκαταλείπει την Περιφέρεια Θεσσαλίας και να «βάζει πλώρη» για τον Δήμο Μετεώρων, διεκδικώντας τον δημαρχιακό θώκο.\nΟι πληροφορίες του trikalaIN κάνουν λόγο πως ο Μπουτίνας βλέποντας πως τα δεδομένα στην Περιφέρεια αλλάζουν, κάνει «στροφή» 180μοιρών στην πολιτική του καριέρα, ευρισκόμενος σε επαφές και συνεννοήσεις με φίλους και γνωστούς. Και βέβαια να μην ξεχνάμε πως το όνομα του Μπουτίνα στην γειτονική πόλη, δεν είναι διόλου τυχαίο και άγνωστο.\nΠάντως εάν ένα τέτοιο σενάριο ισχύσει, σίγουρα θα έχουμε «κλυδωνισμούς» στην Καλαμπάκα και ανακάτεμα της τράπουλας για τα καλά, αφού θα προστεθεί μια ακόμη δυνατή υποψηφιότητα ανάμεσα σ’ αυτές του νυν Δημάρχου Χρήστου Σινάνη και των Θοδωρή Αλέκου, Γιάννη Παπαμιχαήλ και Γιώργου Χαντζιάρα.\n«Βόμβα» Καμμένου: Ίσως μιλάω τελευταία φορά ως πρόεδρος των ΑΝΕΛ – Ο ΣΥΡΙΖΑ μας διαλύει\nΜανώλης Χριστοδουλάκης από τα Τρίκαλα: Το ΚΙΝ.ΑΛ θα είναι η ευχάριστη έκπληξη αυτών των εκλογών (φωτό+βίντεο)


23/05/18 • 23:20 | UPD 23/05/18 • 23:27\nΚόκκινος συναγερμός έχει σημάνει στο λιμεναρχείο στην Κεφαλονια, καθώς αγνοείται 50χρονος ψαράς, ο οποίος βούτηξε με ψαροντούφεκο στην περιοχή της Παλικής, και μετά από λίγη ώρα τα ίχνη του χάθηκαν.\nΚόκκινος συναγερμός έχει σημάνει στο λιμεναρχείο Κεφαλονιάς, καθώς αγνοείται 50χρονος ψαράς, ο οποίος βούτηξε με ψαροντούφεκο στην περιοχή της Παλικής, και μετά από λίγη ώρα τα ίχνη του χάθηκαν.\nΟι έρευνες του λιμεναρχείου Κεφαλονιάς αλλά και ντόπιων ψαράδων, γίνονται στις παραλίες Πλατιά ‘Αμμος, Πετανοί και Αγία Ελένη. Για το εντοπισμό του, εκτός από τα πλωτά, επιχειρούν και εναέρια μέσα, όπως και χερσαία. Οι έρευνες θα συνεχιστούν καθ’ όλη τη διάρκεια της νύχτας.\nΠρόγνωση καιρού: Έκτακτο δελτίο επιδείνωσης με βροχές και χαλάζι!


Ο Γιάννης Π. Τριανταφύλλου και οι σκέψεις του...: «Αφήστε τους νεκρούς να προχωρούν»... [αναδημοσίευση]\n«Αφήστε τους νεκρούς να προχωρούν»... [αναδημοσίευση]\nΤΟ ΠΑΡΟΝ ΚΑΙ ΤΟ ΜΕΛΛΟΝ ΤΩΝ ΣΥΜΒΑΤΙΚΩΝ ΕΛΛΗΝΙΚΩΝ MEDIA\nΠροσωπικά κουράστηκα να διαβάζω εδώ και εκεί στις στήλες των media, για τις κολοσσιαίες συμφωνίες και εξαγορές "παραδοσιακών" μέσων μαζικής ενημέρωσης από μεγαλοεφοπλιστές ή «φορτωμένους» επιχειρηματίες αλλά και για τα σχεδιαζόμενα πολυδάπανα project πρώην δημοσιογράφων και νυν νεόκοπων εκδοτών-αφεντικών.\nΚατά την ταπεινή μου γνώμη, το τρίγωνο media-διαφήμιση-πολιτική, εξακολουθεί να ζει ως άλλη «Αλίκη στη χώρα των θαυμάτων» στο δικό του μαγικό (ανύπαρκτο) κόσμο. Και αυτό γιατί τα συμβατικά ελληνικά media (εφημερίδες και περιοδικά περιπτέρου μαζί με την «ελεύθερη» τηλεόραση και το ομοίως «ελεύθερο» ραδιόφωνο), είναι σαν τον Μπρους Γουίλις στην υπέροχη ταινία «Έκτη Αίσθηση».\nΟ τύπος ήταν ήδη νεκρός και νόμιζε πως ακόμη ζούσε.\nΑυτό που συνηθίζουμε να λέμε «Επιχειρηματίες των ΜΜΕ», με ελάχιστες εξαιρέσεις, είναι σήμερα στη πλειοψηφία τους, μεταπράτες, μεσολαβητές και «μπροστινοί». Στη καλύτερη περίπτωση, αντιπρόσωποι ξένων πολυεθνικών ή αλλοδαπών κέντρων εξουσίας. Στη χειρότερη, frontmen πολιτικών (παλιών και νέων) τζακιών και μεγάλων ομίλων. Ικανοί «πλυντηριάδες» που εργάζονται για το παντεσπάνι τους και που ακόμη νομίζουν ότι στο «χωριό Ελλάδα» έχει ακόμη σημασία ποιος έχει εφημερίδα, ραδιόφωνο και τηλεόραση.\nΚαι όλοι αυτοί, ως άλλος Μπρους Γουίλις ΝΟΜΙΖΟΥΝ πως επηρεάζουν την κοινή γνώμη. Χαρακτηριστικό παράδειγμα για το πόσο επιρροή ασκούν πια, είναι ότι όλο το εγχώριο σύστημα των media στήριξε φανατικά πριν δύο χρόνια τον Ευάγγελο Βενιζέλο στη μάχη για την Προεδρία του ΠΑΣΟΚ και ο «ορφανός» από μηντιακή υποστήριξη Γιώργος Παπανδρέου, όχι μόνο νίκησε στην εσωκομματική αντιπαράθεση, αλλά σήμερα είναι πρωθυπουργός της χώρας.\nΥποτίθεται ότι στην παλαίστρα της εγχώριας αγοράς μέσων μαζικής ενημέρωσης, όλα γίνονται για την κρίσιμη μάζα, το σφριγηλό (εμπορικά) νεανικό κοινό και τους μεσοαστούς που έχουν εισόδημα, καλές δουλειές και επιρροή στη κοινωνία.\nΚαλά πλάκα κάνουμε; Βρείτε μου ένα γνωστό σας 16αρη, 18αρη που να έχει δει το τελευταίο εξάμηνο κάποια εκπομπή ή δελτίο ειδήσεων τηλεοπτικού αστέρα και μετά ελάτε να μου τρυπήσετε τη μύτη. Υποδείξτε μου πόσους 35αρηδες, 45αρηδες ξέρετε από αυτούς που, είτε για να τα βγάλουν πέρα, είτε για να μεγαλώσουν τον πλούτο τους, εργάζονται σκληρά ολημερίς, πηγαίνουν συστηματικά στο περίπτερο για να αγοράσουν εφημερίδα -ειδικά τις καθημερινές. Οι εκδόσεις-σουπερ μάρκετ του Σαββατοκύριακου είναι άλλη συζήτηση. Ας έλειπαν τα έξτρα περιοδικά, τα DVD, τα CD και όπως και στα περιοδικά περιπτέρου, ας βλέπαμε τότε πόσοι και ποιοί θα τα αγόραζαν.\nΆλλωστε τη διαπίστωση ότι τα συμβατικά media μας «τελείωσαν», δεν την κάνει μόνο η ταπεινή μου γραφίδα, το λένε πρωτίστως οι ειδικοί (ημεδαποί και αλλοδαποί).\nΣτις ΗΠΑ - που όπως λένε «μόνο αν δεν σε ενδιαφέρει τι θα γίνει στη χώρα σου σε 10 χρόνια, δεν σε νοιάζει τι γίνεται τώρα στην Αμερική» - για πρώτη φορά στην ιστορία των μετρήσεων, το Ιντερνέτ ξεπέρασε τις εφημερίδες ως πηγή ενημέρωσης, ενώ σταθερά διαβρώνεται και η τηλεόραση -κυρίως στα νεανικά κοινά- που πάντως παραμένει πρώτη.\nΣύμφωνα εξάλλου με την τελευταία έρευνα του Κέντρου Ερευνάς Pew, το 40% του κοινού των ΗΠΑ προτιμά το Διαδίκτυο για την ενημέρωσή του σε σχέση με εσωτερικά και διεθνή θέματα και μόνο το 35% τις εφημερίδες.\nΔεν πάει καιρός που ο ισχυρότερος ίσως άνδρας των media στον κόσμο, ο Ρούμπερτ Μέρντοχ, δήλωσε ευθαρσώς στη διάρκεια διάσκεψης με θέμα «Όλα Ψηφιακά» που οργανώθηκε από την Wall Street Journal στις ΗΠΑ, ότι οι έντυπες εφημερίδες πεθαίνουν.\nΟ Αυστραλός μεγιστάνας, ιδιοκτήτης της News Corporation δήλωσε επίσης πως οι έντυπες εφημερίδες αντιμετωπίζουν ολοένα και μεγαλύτερο πρόβλημα από τον ανταγωνισμό του Internet και των free-press εντύπων, επισημαίνοντας ότι μόνο το τελευταίο εξάμηνο ο μέσος όρος των διαφημίσεων στις αμερικανικές εφημερίδες έπεσε από 10% έως 30%. «Μέσα σε πέντε ή δέκα χρόνια, δεν θα είναι πια οικονομικά βιώσιμο να τυπώνονται», τόνισε χαρακτηριστικά.\nΣτην ημεδαπή τώρα, ο ισχυρός ανήρ του STAR CHANNEL Σταμάτης Μαλέλης, μας είπε ορθά-κοφτά μιλώντας στους «Φακέλους» του Παπαχελά, κάτι ανάλογο με το «Γιώργο χάσαμε». Ο ικανότατος στη δουλειά του Σταμάτης Μαλέλης, ο άνθρωπος που «άνοιξε» τα παράθυρα στην ελληνική τηλεόραση, δήλωσε μεταξύ άλλων:\n«Μας ενδιαφέρει μόνον η πρωτιά, άρα ο σκοπός αγιάζει τα μέσα!». Για να διαπιστώσει στη συνέχεια ότι «τραβήξαμε μεγάλες ηλικίες χαμηλής μόρφωσης και διώξαμε τις νεότερες. Και τώρα είμαστε όμηροι αυτής της ομάδας που δημιουργήσαμε».\nΓια τις ελληνικές εφημερίδες και περιοδικά δεν χρειάζεται παρά να κοιτάξει κανείς τις κυκλοφορίες. Όλες μαζί οι ημερήσιες εφημερίδες το 1990 πουλούσαν συνολικά 1.000.000 φύλλα. Σήμερα ο αντίστοιχος αριθμός είναι ...300.000 φύλλα.\nΓι' αυτό σας λέω. Όλη αυτή η συζήτηση για το ποιος αγόρασε και ποιος πούλησε στα εγχώρια media, μου θυμίζει λίγο εκείνο τον διάλογο που είχε ο Στάλιν, όταν οι επιτελείς του μπήκαν κάθιδροι στο γραφείο του το ‘41 για να του ανακοινώσουν ότι οι Γερμανοί προελαύνουν και πλησιάζουν τη Μόσχα.\nΚαι εκείνος χαμογελώντας είπε: «Αφήστε τους νεκρούς να προχωρούν»....\n* Γράφει ο Ανδρέας Ν. Αναγνώστου - αναδημοσίευση από το Attica Press\n* ΣΗΜΕΙΩΣΗ ΣΥΝΤΑΚΤΟΥ: Μέρος του κειμένου και με παρόμοιο τίτλο είχε δημοσιευτεί από τον γράφοντα (σ.σ. αλλά με ψευδώνυμο) στο blog του http://www.antinews.gr, στο πλαίσιο ανοικτού διαλόγου για την κατάσταση των ελληνικών media. Η διευκρίνηση κρίνεται απαραίτητη προς αποφυγή παρεξηγήσεων.


BLOG PRESS: Αλβανικά ΜΜΕ: «Η Αθήνα βρίσκεται σε επιφυλακή»\nΑλβανικά ΜΜΕ: «Η Αθήνα βρίσκεται σε επιφυλακή»\nΗ ελληνική κυβέρνηση βρίσκεται σε ένταση λόγω των 1758 εγγράφων που αναφέρονται σε διάφορους τομείς και θα δημοσιευθούν στην ιστοσελίδα Wikileaks.\nΣύμφωνα με πληροφορίες της αλβανικής τηλεόρασης, το περασμένο Σάββατο πραγματοποιήθηκε στην Αθήνα συνεδρίαση των ειδικών υπηρεσιών του Υπουργείου Εξωτερικών...\nΟι επικεφαλής των τομέων που παραβρέθηκαν συζήτησαν τον τρόπο αντιμετώπισης από τη δημοσίευση των εγγράφων, στο εσωτερικό της χώρας αλλά και στο εξωτερικό.\nΚανείς, ωστόσο, δεν γνωρίζει τι περιέχουν τα έγγραφα αυτά, αλλά ολόκληρη η Ελληνική Πολιτεία βρίσκεται σε κατάσταση συναγερμού.\nΧθες, μάλιστα, πραγματοποιήθηκε ακόμη μια συνεδρίαση, στην οποία συμμετείχαν εκπρόσωποι των μυστικών υπηρεσιών της χώρας, το Υπουργείο Εσωτερικών και εκπρόσωποι των Ενόπλων Δυνάμεων.\nΟι ειδικοί, επί των θεμάτων αυτών, φοβούνται ότι τα έγγραφα αυτά αφορούν το ρόλο της Ελλάδας στα Βαλκάνια,στις πολύπλοκες σχέσεις της με τον αλβανικό παράγοντα στην περιοχή των Σκοπίων, στις επαφές της με την Τουρκία, τη Σερβία κλπ.\nΥπάρχει η γενική πεποίθηση ότι η δημοσίευση των εγγράφων θα μπορούσε να θέσει σε κίνδυνο τη ζωή των εταίρων της ελληνικής κυβέρνησης στην περιοχή και ως εκ τούτου έχουν αρχίσει στην σύνταξη ενός αμυντικού σχεδιασμού.\nΣτο μεταξύ, έχουν ληφθεί άμεσα μέτρα ασφαλείας, τροποποιώντας τον κώδικα των συστημάτων ασφαλείας και έχουν εκδώσει οδηγίες για περιορισμένες επαφές με τα ελληνικά μέσα ενημέρωσης.\nΑπό το συνολικό όγκο των 1758 εγγράφων, τα 180 έχουν να κάνουν με την Αλβανία και τον αλβανικό παράγοντα στην περιοχή των Βαλκανίων, ενώ τα άλλα σχετίζονται με εσωτερικές υποθέσεις στην Ελλάδα και τον αντίκτυπο που έχουν στις χώρες της περιοχής.


Κυκλοφορούν διεθνώς φήμες ότι το βραβείο Νόμπελ Ειρήνης πιθανόν να απονεμηθεί, την ερχόμενη Παρασκευή σε δυο Κινέζους διαφωνούντες και ακτιβιστές: πρόκειται για δυο ανθρώπους που εξέφρασαν και πλήρωσαν τη διαφωνία τους με το πολιτικό κατεστημένο της χώρας αυτής. Ναι, καλά είδατε, πρόκειται για την ίδια χώρα που πριν λιγότερο από δυο μήνες διοργάνωσε, με πάσα τιμή και επισημότητα, τους 29ους Ολυμπιακούς Αγώνες. Τώρα, πως γίνεται μια χώρα να φιλοξενεί ανεμπόδιστα και πανηγυρικά τους Ολυμπιακούς Αγώνες, τη μεγαλύτερη αθλητική διοργάνωση παγκοσμίως και λίγο αργότερα να έχουμε υποψήφιους για Νόμπελ Ειρήνης δυο ακτιβιστές κατά του καθεστώτος της; Θα ήταν ποτέ δυνατόν να υποστηρίξουμε ότι... έτερον εκάτερον; Δηλαδή άλλο τα ανθρώπινα δικαιώματα τα οποία δεν περνάνε και την καλύτερη εποχή τους στην Κίνα για να το πω επιεικώς, και άλλο η ιστορία που λέγεται Ολυμπιακοί Αγώνες; Προσωπικά κάτι τέτοιο θα το έβρισκα απαράδεκτο, αλλά αυτό ακριβώς μοιάζει να ισχύει - να έχει ήδη ισχύσει, για την ακρίβεια - στην περίπτωση αυτή. Απ' τη μία, δίνουμε το δικαίωμα διοργάνωσης των αγώνων σε μια χώρα στην οποία οι λέξεις δημοκρατία και ανθρώπινα δικαιώματα βρίσκονται από αμνημονεύτων χρόνων στην... γρουσούζικη για την ίδια - και συνεπώς ανύπαρκτη - δέκατη τρίτη σελίδα των λεξικών της, τη σελίδα περί ανθρωπίνων δικαιωμάτων και ελευθεριών. Και απ' την άλλη, σα να μην τρέχει τίποτα νομίζουμε ότι μπορούμε να απονείμουμε και το Νόμπελ Ειρήνης σε δυο ανθρώπους που αγωνίζονται για να ξαναμπεί αυτή η ρημάδα η σελίδα στα λεξικά των Κινέζων. Δεν μπορώ να ξέρω τι θα γίνει την ερχόμενη Παρασκευή, αλλά ό, τι κι αν γίνει - λέγεται ότι η Κίνα προειδοποιεί προκειμένου να μη γίνει αυτή η απονομή - βρισκόμαστε νομίζω ενώπιον μιας τεράστιας και αξεπέραστης αντίφασης. Και βρισκόμαστε επίσης πρόσωπο με πρόσωπο με ένα-δυο επίσης μεγάλα ερωτήματα. Η διοργάνωση των Ολυμπιακών Αγώνων από την Κίνα ως τετελεσμένο γεγονός έχει καταστήσει χειρότερες, και πόσο τις συνθήκες διαβίωσης και τις προοπτικές επιβίωσης διαφωνούντων και μη σε αυτήν; Και αν απονεμηθεί την Παρασκευή το βραβείο σε αυτούς τους δυο ανθρώπους, τι είδους εξελίξεις θα μπορούσε να πυροδοτήσει;\nΑπό τα ηχεία του blog ακούτε το Dreamer των Supertramp, εξαιρετικά αφιερωμένο στους δυο ακτιβιστές. ;-)\nΟι εγκέφαλοι που έδωσαν τους Ολυμπιακούς στη Κίνα, θα έπρεπε να έχουν φάει το ξύλο της χρονιάς τους.\n8 Οκτωβρίου 2008 - 5:30 π.μ.\nΜήπως τελικά οι Ολυμπιακοί ...δινονται )και δεν κερδίζονται από τις υποψηφιότητες εκείνες των οποίων οι φάκελοι είναι πλήρεις κλπ) όπως επίσης και τα βραβεία Νόμπελ; Οπότε τί νόημα έχειν αν εκκπλησσόμεθα ή αν βλέπουμε αντιφάσεις;\n8 Οκτωβρίου 2008 - 1:48 μ.μ.\nΚαμία εξέλιξη, φοβάμαι. Για τον διεθνή πολιτικοοικονομικό κυνισμό (ή μήπως κινισμό;), η Κίνα είναι πρωτίστως μια τεράστια αγορά, η κότα με τα χρυσά αυγά, το στρουμπουλό παιδί που όλοι θέλουν να καλοπιάσουν. Λίγος ντόρος στις εφημερίδες, αν τελικά απονεμηθεί το βραβείο, και την άλλη μέρα business as usual :(\n8 Οκτωβρίου 2008 - 4:13 μ.μ.\nmariana καλύτερα ακόμα να στέλνονταν για μερικούς μήνες να ζήσουν στην κινεζική επαρχία, για... σωφρονισμό.\nphlou...flis περισσότερο θα μίλαγα και για ριζική ανακολουθία, στον ανεύθυνο τρόπο με τον οποίο αυτό που λέμε 'διεθνής κοινότητα' (που ούτε διεθνής ούτε κοινότητα ήταν ποτέ αλλά άλλη συζήτηση αυτή) αντιμετωπίζει την Κίνα.\nxasodikis μιλούσα και για εξελίξεις στο εσωτερικό της ίδιας της Κίνας, για τις οποίες φυσικά δύσκολα θα μαθαίναμε όσοι βρισκόμαστε εκτός των 'τειχών' του κινεζικού ολοκληρωτισμού. Νομίζω πάντως ότι όχι μόνο πρόκειται για ένα στρουμπουλό όπως είπες παιδί το οποίο η Δύση καλοπιάνει, αλλά και για ένα παιδί με το οποίο παίζει αστόχαστα... απ' τη μια του δίνει τους αγώνες, απ' την άλλη υποψηφιότητα για Νόμπελ Ειρήνης στους ακτιβιστές. Θυμάμαι κάποτε μια φίλη από την Ταιβάν, μου μιλούσε για την Κίνα παρoμοιάζοντάς τη με αρπακτική τίγρη. Με τις τίγρεις νομίζω καλό θα ήταν να μην παίζει κανείς, αλλά αυτό ακριβώς φοβάμαι ότι κάνει, ελαφρά τη καρδία η Δύση.\nΗ Κίνα είναι σίγουρα η κότα με το χρυσό αυγό. Μόνον που δεν έχει γεννήσει ακόμα, και όλοι περιμένουν. Το ίδρυμα Νόμπελ παίζει και αυτό την πολιτική του, είναι φανερό. Δημιουργεί κάποιες δυναμικές που έχουν μια σχετική βαρύτητα. Το ίδιο έκανε και με τον Τούρκο νομπελίστα Παμούκ. Η βράβευση θα ακουστεί, θα δημιουργήσει έναν μικρό πυρήνα αντιδραστικών στην Κίνα, που με τον καιρό θα χρησιμοποιείται απο τα ξένα ειδησεογραφικά πρακτορεία για να πιεστεί η Κίνα. Προσωπικά, δεν διαφωνώ με το να δωθούν οι Ολυμπιακοί στην Κίνα. Καλύτερα η ορατή συμμετοχή, παρά η απομόνωση. Με τον καιρό, θα αλλάξει και η Κίνα.\nΕίναι όλα θέμα ισορροπιών. Πατάνε σε δύο βάρκες - μία από 'δω, μία από 'κει... Να δεις που κάποια στιγμή θα πέσουν μέσα.\n8 Οκτωβρίου 2008 - 7:56 μ.μ.\nlocuspublicus δε νομίζω ότι με τον καιρό, όπως είπες θα αλλάξει η Κίνα ή αν αλλάξει ότι θα 'ναι προς το καλύτερο. Υπάρχον πολλές παράμετροι του κινεζικού πολιτισμού, του κινεζικού φανατσιακού θα έλεγα και της ίδιας της κινεζικής ιστορίας, που δεν θα γίνονταν ποτέ εύκολα κατανοητές ή ακόμα και αντιληπτές από τους δυτικούς.\n9 Οκτωβρίου 2008 - 11:04 π.μ.\nlundestadt ειπε πως δεν υπαρχει αλλη λυση απο ενα ανεξαρτητο κοσσοβο λεγοντας πως γι αυτο βραβευσαν και τον αχτισααρι\nαντε και του χρονου ο μπιν λαντεν\nγιατι δεν υπαρχει αλλη λυση απο την καταρρευση των ε.π.α\n14 Οκτωβρίου 2008 - 1:24 μ.μ.


Steigenberger Bad Homburg Μπαντ Χόμπουργκ | Huno Ξενοδοχείο\nSteigenberger Bad Homburg Μπαντ Χόμπουργκ - Huno.gr\nΞενοδοχεία > Γερμανία > Μπαντ Χόμπουργκ > Gonzenheim > Steigenberger Bad Homburg Μπαντ Χόμπουργκ\nSteigenberger Bad Homburg Μπαντ Χόμπουργκ\nKaiser-Friedrich-Promenade 69-75 4.4/5 "Άριστο" (112 Κριτικές)\nΣύγκριση τιμών για τη διαμονή σας στο Steigenberger Bad Homburg Μπαντ Χόμπουργκ\nΚατατάσσεται 2nd από 15 ξενοδοχεία της Μπαντ Χόμπουργκ Booking.com\nαλάνθαστο Διαμονή στην Μπαντ Χόμπουργκ\nΤο συναρπαστικό Steigenberger Hotel Bad Homburgείναι ένα ακίνητο 5αστέρων κοντά στο Gonzenheim στη Μπαντ Χόμπουργκ, Γερμανία. Το φιλικό προσωπικό είναι διαθέσιμο να σας βοηθήσει κατά τη διάρκεια της παραμονής σας. Μέση κριτική πελατών 'Άριστο' με βαθμολογία 8.8.Οι επισκέπτες του Huno.com κατατάσσουν το ακίνητο στην 2nd θέση από συνολικά15 ξενοδοχεία στην περιοχή. Η διαμονή έχει να παρουσιάσει εμπορικό κέντρο, γυμναστήριο και υπηρεσία δωματίου ως εγκαταστάσεις. Υπάρχει επίσης ίντερνετ υψηλών ταχυτήτων. Διατίθεται επίσης χώρο στάθμευσης, εστιατόριο και φιλικό προς τα κατοικίδια κατά την παραμονή σας στο Steigenberger Hotel Bad Homburg.\nΤο Steigenberger Hotel Bad Homburg έχει 169 ωραίο δωμάτια και τιμές από EUR69 ως EUR347.\nΤέλεια τοποθετημένο κοντά σε κορυφαίιους πόλους έλξης, το Steigenberger Hotel Bad Homburg iείναι κοντά σε σημεία ενδιαφέροντος συμπεριλαμβανομένων των g AFN-Sender Weisskirchen, Mast Ost και AFN-Sender Weisskirchen, Mast Mitte.Τα AFN-Sender Weisskirchen, Mast West και Forsterei Goldgrube είναι επίσης μέρη που πρέπει οπωσδήποτε να επισκεφτείτε εκεί κοντά. Ιδανικά τοποθετημένο ως το 2nd ξενοδοχείο στην Μπαντ Χόμπουργκ.\nΤοπικές περιοχές όπως Gonzenheim και το Kirdorf είναι μέρη που πρέπει οπωσδήποτε να δείτε κατά τη διάρκεια της παραμονής σας . Τα Ober Eschbach, Friedrichsdorf και Seulberg βρίσκονται επίσης σε βολική απόσταση από το κέντρο της Μπαντ Χόμπουργκ.\nΤο ακίνητο είναι διαθέσιμο σε 5 συνεργαζόμενες ιστοσελίδες συμπεριλαμβανομένων Easytobook, Booking.com, Agoda, Hotels.com and Otels.com. Αναζητήστε τιμές για το Steigenberger Hotel Bad Homburg σε αυτές τις ιστοσελίδες online εισάγοντας την αναζήτησή σας στην παραπάνω φόρμα ή συγκρίνετε όλες τις δυνατότητες διαμονής στην Μπαντ Χόμπουργκ στ' αριστερά.\nΕπιλογές τοπικής διαμονής που περιλαμβάνουν το 0αστέρων Villa Kisseleff βρίσκονται κοντά στο Steigenberger Hotel Bad Homburg. Επίσης εντός της περιοχής βρίσκεται το Comfort Hotel Am Kurpark και το Hotel Villa am Kurpark. Για άλλες επιλογές δοκιμάστε το Parkhotel Bad Homburg λίγο πιο πέρα.\nΔωρεάν ανεξάρτητος οδηγός για τις φτηνότερες τιμές στο Steigenberger Bad Homburg Μπαντ Χόμπουργκ.


ΘΑ ΕΞΑΙΡΕΘΟΥΝ ΑΠΟ ΤΟΝ ΦΟΡΟ ΑΚΙΝΗΤΩΝ ΤΑ ΑΓΡΟΤΕΜΑΧΙΑ; ~ thegreeklawyer\nΘΑ ΕΞΑΙΡΕΘΟΥΝ ΑΠΟ ΤΟΝ ΦΟΡΟ ΑΚΙΝΗΤΩΝ ΤΑ ΑΓΡΟΤΕΜΑΧΙΑ;\nΤην απαλλαγή από τον ενιαίο φόρο ακινήτων των αποθηκευτικών χώρων γεωργικών μηχανημάτων, καθώς και των χώρων άλλης χρήσης, όπως στάνες, θερμοκήπια κ.λπ. που βρίσκονται μέσα σε αγροτεμάχια, ανακοίνωσε αργά χθες το βράδυ το υπουργείο Οικονομικών μετά τις έντονες ενστάσεις...\nπου διατύπωσαν 22 βουλευτές της ΝΔ με επικεφαλής τον Ιωάννη Τζαμτζή, μέσω ερώτησης που κατέθεσαν στη Βουλή προς τον υπουργό Οικονομικών.\nΣτην ανακοίνωση του υπουργείου διευκρινίζεται ότι “στο νέο νομοσχέδιο για τα ακίνητα οι αποθηκευτικοί χώροι που βρίσκονται σε αγροτική γη (γεωργικών μηχανημάτων, θερμοκήπια, στάνες κ.λπ.) δεν πρόκειται να φορολογηθούν”.


Bourbon brownies με βουτυρόκρεμα και Whiskey sauce - Newpost.gr\nτου Newsroom Δημοσίευση 17 Φεβρουαρίου 2014, 15:15 Bourbon brownies με βουτυρόκρεμα και Whiskey sauce\n60 ml Βourbon\n230 γρ. σοκολάτα κομμένη σε μικρά κυβάκια\n60 γρ. βούτυρο ανάλατο για τα brownies και 15 γρ. για το σιρόπι\n2 αυγά και επιπλέον 2 κρόκους\n2 κ.γ. εκχύλισμα βανίλιας για τα brownies και 1 κ.γ. για τη βουτυρόκρεμα\n120 ml Whiskey Jack Daniel's\n45 ml. κρέμα γάλακτος\nΒάζουμε τη σχάρα του φούρνου στη χαμηλότερη θέση και προθερμαίνουμε το φούρνο στους 180 βαθμούς. Στρώνουμε αντικολλητικό χαρτί σε ένα ταψί 33*22 εκ.\nΒάζουμε το νερό και το bourbon σε ένα κατσαρολάκι και τα ζεσταίνουμε σε μέτρια φωτιά μέχρι να πάρουν βράση. Αποσύρουμε από τη φωτιά. Σε ένα μπολ ανακατεύουμε το κακάο με το μίγμα που βράσαμε μέχρι να έχουμε ένα λείο μίγμα. Προσθέτουμε τη σοκολάτα και ανακατεύουμε μέχρι να λιώσει. Προσθέτουμε το λάδι και το λιωμένο βούτυρο.\nΣε ένα άλλο μπολ χτυπάμε τα αυγά και τους κρόκους και μεταφέρουμε το μίγμα στο μπολ με το μίγμα σοκολάτας. Προσθέτουμε τη βανίλια και ανακατεύουμε μέχρι να ομογενοποιηθεί το μίγμα.\nΣε ένα μπολ ανακατεύουμε το αλεύρι με το αλάτι και μεταφέρουμε στο προηγούμενο μίγμα. Ανακατεύουμε ελαφρά με μια σπάτουλα μέχρι να προκύψει η ζύμη μας και να διαλυθεί το αλεύρι.\nΜεταφέρουμε το μίγμα στο ταψί και το στρώνουμε καλά με μια σπάτουλα. Ψήνουμε στο φούρνο για 30-35 λεπτά.\nΒγάζουμε το brownies από το φούρνο και το αφήνουμε να κρυώσει έπειτα το κόβουμε σε τετράγωνα κομμάτια 5 εκ.\nΒάζουμε σε μια κατσαρόλα την καστανή ζάχαρη, το ουίσκι και το ανάλατο βούτυρο. Αφήνουμε τα υλικά να πάρουν βράση σε μέτρια φωτιά και τα αφήνουμε να βράσουν για 1-2 λεπτά. Αφήνουμε τη sauce να κρυώσει πριν τη χρησιμοποιήσουμε.\nΣε ένα μεγάλο μπολ ανακατεύουμε το βούτυρο με το bourbon και τη ζάχαρη άχνη. Αναμιγνύουμε τα υλικά με το μίξερ χειρός σε μέτρια ταχύτητα μέχρι να πάρουν κρεμώδη υφή. Προσθέτουμε την κρέμα γάλακτος και συνεχίζουμε το χτύπημα μέχρι να πήξει η κρέμα όσο επιθυμούμε.\nΠαίρνουμε ένα κομμάτι brownie και το τοποθετούμε σε ένα πιάτο. Καλύπτουμε το brownie με 1 κ.σ. βοτυρόκρεμα και περιχύνουμε με τη sauce. Επαναλαμβάνουμε τη διαδικασία με όλα τα κομμάτια.


Έμπρακτη μεταμέλεια - TheCaller\nΣτην αρχή ήταν το ΔΝΤ. Τώρα και ο ESM αναγνωρίζει λάθη που έγιναν στα ελληνικά μνημόνια.\nΤο κακό δεν είναι ν’ αναγνωρίζεις τα λάθη σου. Ούτε να τα διορθώνεις, εφόσον τα έχεις εντοπίσει. Η περίπτωση, όμως, της Ελλάδας και των μνημονίων που πέρασε, με την επί δεκαετία κρίση που τα συνόδευσαν, είναι διαφορετική. Είναι το λιγότερο κυνικό απλώς να παραδέχεσαι λάθη, κάνοντας ασκήσεις επί χάρτου κι ενώ μια ολόκληρη χώρα έχει υποφέρει γι’ αυτά.\nΝαι, τα μνημόνια δεν ήταν ευλογία. Δεν ήταν, όμως, και αχρείαστα, όπως υποστηρίζουν κάποιοι, αφού εκτός από την οικονομική βοήθεια θεράπευσαν χρόνια προβλήματα και παθογένειες του κράτους – ιδίως στη Δημόσια Διοίκηση. Η ωμή παραδοχή του λάθους, όμως, σοκάρει.\nΚι ειδικά για τον ESM και τους Ευρωπαίους εταίρους υπάρχει τώρα η δυνατότητα της… έμπρακτης μεταμέλειας: τα κεφάλαια του Ταμείου Ανάκαμψης και γενικότερα η ευρωπαϊκή βοήθεια για την αντιμετώπιση της κρίσης του κορονοϊού.\nΑσφαλώς η Ελλάδα δεν ζητάει διακριτική μεταχείριση και πρωτίστως η αξιοποίηση αυτών των κεφαλαίων είναι δική της υπόθεση, για την οποία θα λογοδοτήσει. Η Ευρώπη, όμως, οφείλει να μην επαναλάβει τα ίδια λάθη. Αυτά που η ίδια εντόπισε…\nΤο αγόρι από το Αρκαλοχώρι που σημάδευε κορυφές


Mπορεί η FED να απογοητεύσει τις αγορές; | naftemporiki.gr\nMπορεί η FED να απογοητεύσει τις αγορές;\nΚυριακή, 14 Ιουλίου 2019 09:17\nΗ «φρενίτιδα» της Wall Street γύρω τη Φέντεραλ Ριζέρβ και την προοπτική μείωσης επιτοκίων ίσως να μην έχει την αναμενόμενη εξέλιξη. Μπορεί η FED να έχει δώσει σήμα ότι προετοιμάζεται για χαλάρωση της νομισματικής πολιτικής, αυτό όμως δεν σημαίνει ότι θα επαληθευθούν οι προσδοκίες για μια κίνηση στην επόμενη συνεδρίαση στα τέλη Ιουλίου.\nΟ Μάικλ Σουμάχερ, επικεφαλής στρατηγικής επιτοκίων και managing director στη Wells Fargo Securities, προειδοποιεί ότι οι επενδυτές ίσως να απογοητευθούν από την επόμενη κίνηση της FED. Πολλοί στη Wall Street θεωρούν ότι η Ομοσπονδιακή Τράπεζα των ΗΠΑ θα μειώσει το κόστος δανεισμού στη συνεδρίαση της 30-31 Iουλίου, εν μέσω ενδείξεων επιβράδυνσης της αμερικανικής αλλά και της παγκόσμιας οικονομίας. Οι traders εμφανίζονται σχεδόν 100% σίγουροι ότι η FED θα μειώσει τον Ιούλιο τα επιτόκια.\nΟι προσδοκίες όμως της αγοράς ίσως να αποδειχθούν υπερβολικά επιθετικές, όπως επισημαίνει ο κ. Σουμάχερ σε συνέντευξή του στο CNBC. «Θεωρούμε ότι οι αξιωματούχοι της FED θα αντιδράσουν με δύο κινήσεις, μειώνοντας συνολικά τα επιτόκια κατά 50 μονάδες βάσης. Οι αγορές όμως έχουν αποτιμήσει περίπου 65 ή 70 μονάδες βάσης. Κατά την άποψή μας λοιπόν, τουλάχιστον στη Wells Fargo, θεωρούμε ότι η FED, κατά περίεργο τρόπο, θα απογοητεύσει την αγορά, καθώς δεν θα προβεί στις αναμενόμενες μειώσεις», εξηγεί ο κ. Σουμάχερ.\nΗ πρόσφατη κατάθεση του προέδρου της FED, Τζερόμ Πάουελ, ενώπιον του Κογκρέσου και η παραδοχή ότι οι εμπορικές εντάσεις και οι ανησυχίες για την παγκόσμια ανάπτυξη επηρεάζουν την οικονομική δραστηριότητα στις ΗΠΑ φούντωσαν τα σενάρια για στροφή προς την κατεύθυνση της νομισματικής χαλάρωσης. Ο κ. Πάουελ είχε διαβεβαιώσει ότι η Ομοσπονδιακή Τράπεζα θα ανταποκριθεί με τον ανάλογο τρόπο στις προκλήσεις.\nΑυτό όμως δεν συνεπάγεται άμεση επιτοκιακή μείση. «Κανείς δεν είναι πεπεισμένος ότι ο Πάουελ θα αναλάβει δράση(στη συνεδρίαση του Ιουλίου) και προσωπικά δεν νομίζω ότι θα το κάνει», υπογραμμίζει ο Άντονι Γκρισάντι, ιδρυτής και πρόεδρος της GRZ Energy. Σύμφωνα με τον κ. Γκρισάντι, η FED θα τηρήσει στάση αναμονής στα τέλη του μηνός.


Elon Musk: Η μυστική συμφωνία της Tesla - Cyprus Insurance News\nΟι Top Producers της Metlife για τον μήνα Φεβρουάριο 2022.\nΠώς επηρεάζεται η «Κόσμος Ασφαλιστική» από το Ουκρανικό\nΔωρεάν φόρτιση ηλεκτρικών οχημάτων από το Nicosia Mall\nΗ εισβολή στην Ουκρανία προκάλεσε έντονη ανησυχία στους κατασκευαστές ηλεκτρικών οχημάτων σχετικά με την προμήθεια νικελίου, ένα βασικό υλικό για τις μπαταρίες EV, καθώς η Ρωσία είναι ένας από τους μεγαλύτερους παραγωγούς στον κόσμο. Ωστόσο, η Tesla κατάφερε να αντιμετωπίσει το σημαντικό αυτό πρόβλημα, υπογράφοντας συμφωνίες με αρκετούς προμηθευτές νικελίου από το 2021.\nΣε αυτές περιλαμβάνεται η πολυετής συμφωνία προμήθειας του μετάλλου με τον κολοσσό εξόρυξης Vale SA. Η συμφωνία, η οποία δεν έχει ανακοινωθεί, αφορά το νικέλιο από τον Καναδά, σύμφωνα με πληροφορίες που επικαλείται το bloomberg\nΣε αντίθεση με τις περισσότερες ανταγωνίστριες αυτοκινητοβιομηχανίες της, η Tesla έχει αφιερώσει χρόνια εστιάζοντας στον τρόπο εξασφάλισης των δικών της προμηθειών νικελίου.\nΟι προσπάθειες της αποτελούν μέρος του σχεδίου του CEO της εταιρείας Elon Musk, για την διατήρηση του ελέγχου της εφοδιαστικής αλυσίδας της Tesla.\nΗ αυτοκινητοβιομηχανία λειτουργεί από κοινού με την ιαπωνική Panasonic ένα τεράστιο εργοστάσιο κυψελών μπαταριών έξω από το Ρίνο της Νεβάδα. Η Tesla αγοράζει κυψέλες από άλλους κορυφαίους προμηθευτές, αλλά φτιάχνει και δικές της.\nΤο νικέλιο έχει εκτιναχθεί κατά 30% από τότε που η Ρωσία εισέβαλε στην Ουκρανία\n«Αυτό που έχει κάνει η Tesla με το νικέλιο είναι ένα κρυφό ανταγωνιστικό πλεονέκτημα», δήλωσε ο Gene Munster, διευθύνων σύμβουλος της Loup Ventures. «Η Tesla συνεχίζει να είναι μερικά βήματα μπροστά από τους υπόλοιπους».\nΟ Musk έχει επανειλημμένα επισημάνει ότι η προμήθεια νικελίου αποτελεί τη μεγαλύτερη ανησυχία της εταιρείας καθώς ενισχύει την παραγωγή, και η διαθεσιμότητα του μετάλλου προβληματίζει όλο τον τομέα των ηλεκτρικών ηλεκτρικών οχημάτων. Η ζήτηση νικελίου στον τομέα των μπαταριών αναμένεται να εκτιναχθεί σε περίπου 1,5 εκατομμύρια τόνους το 2030 από 400.745 τόνους φέτος, σύμφωνα με το BloombergNEF.\n«Παρακαλώ εξορύξτε περισσότερο νικέλιο», προέτρεψε ο Musk τους παραγωγούς πριν από δύο χρόνια. «Η Tesla θα υπογράψει ένα τεράστιο συμβόλαιο για μεγάλο χρονικό διάστημα, εάν εξορύξετε νικέλιο αποτελεσματικά και με ευαίσθητο περιβαλλοντικά τρόπο».\nΟι ανάγκες για νικέλιο: Η Ρωσία αντιπροσωπεύει το 17% της παγκόσμιας παραγωγικής ικανότητας για νικέλιο Κατηγορίας 1, που χρησιμοποιείται σε μπαταρίες ηλεκτρικών οχημάτων\nΟι κυρώσεις κατά της Ρωσίας λόγω της εισβολής έχουν προκαλέσει ανησυχία, καθώς η χώρα κατέχει περίπου το 17% της παγκόσμιας χωρητικότητας για εξευγενισμένο νικέλιο Κατηγορίας 1, τον τύπο που απαιτείται για τα ηλεκτρικά οχήματα.\nΑπό την επίθεση της 24ης Φεβρουαρίου στην Ουκρανία, η τιμή του νικελίου είχε ανέβει 30% μέχρι την Τρίτη στο Χρηματιστήριο Μετάλλων του Λονδίνου. Οι τιμές τριπλασιάστηκαν σε δύο ημέρες πρόσφατα λόγω ενός short squeeze, αν και οι τιμές αργότερα ομαλοποιήθηκαν. Η αγορά θα μπορούσε να ηρεμήσει εάν υπάρξουν ενδείξεις ότι ο πόλεμος θα τελειώσει.\n«Η άνοδος της τιμής του νικελίου και οι συνέπειες από την εισβολή Ρωσίας-Ουκρανίας είναι πιθανό να ωθήσουν τους κατασκευαστές μπαταριών, ιδιαίτερα στις ΗΠΑ, να εξασφαλίσουν εναλλακτικές αλυσίδες εφοδιασμού», σύμφωνα με έκθεση του BloombergNEF.\nΗ συμφωνία της Tesla με την Vale είναι μία από τις πολλές που έχει συνάψει η αυτοκινητοβιομηχανία τον τελευταίο χρόνο. Τον Ιανουάριο, η κατασκευάστρια ηλεκτρικών οχημάτων με έδρα το Όστιν του Τέξας, δεσμεύτηκε να αγοράσει 75.000 μετρικούς τόνους συμπυκνώματος νικελίου από ένα project της Talon Metals στη Μινεσότα.\nΕίχαν προηγηθεί συμφωνίες με την BHP Group, τη μεγαλύτερη εταιρεία εξόρυξης στον κόσμο, για υλικό από την Αυστραλία. Η Tesla έχει επίσης συνάψει συμφωνία με τους φορείς εκμετάλλευσης ενός ορυχείου νικελίου στο νησί της Νέας Καληδονίας στον Νότιο Ειρηνικό.\nΗ Vale είπε ότι σχεδιάζει να αυξήσει τις πωλήσεις της στην αγορά ηλεκτρικών οχημάτων μεταξύ 30% και 40% από 5%. Η εταιρεία εξόρυξης με έδρα τη Βραζιλία, δεν σχολίασε τη συμφωνία της με την Tesla.\ntags: Tesla Ηλεκτρικά Αυτοκίνητα\nprevious Διαγωνισμός από την Anytime με δώρο ένα Apple Watch!\nnext Δικάστηκε η υπόθεση με ασφαλιστική απάτη “μαμούθ” σε βάρος της Εθνικής Ασφαλιστικής


Βάπτισμα πυρός σήμερα για Βενιζέλο - Θα δει Γιούνκερ και Ρεν | Psifiakoohiro\nΒάπτισμα πυρός σήμερα για Βενιζέλο - Θα δει Γιούνκερ και Ρεν\nΚατευθείαν στα βαθιά πέφτει σήμερα ο νέος υπουργός οικονομικών. Θα μεταβεί στο Λουξεμβούργο για να πάρει μέρος στην σύνοδο του Eurogroup ενώ...\nΟ κ. Βενιζέλος πρέπει να εμφανιστεί κατά τέτοιο τρόπο που να πείσει όλους τους εταίρους οτι όχι μόνο πρέπει να μας δώσουν την 5η δόση τον Ιούλιο αλλά και να δεχθούν να "μαλακώσει" το Μεσοπρόθεσμο. Αργά το απόγευμα του Σαββάτου ο νέος υπουργός οικονομικών επικοινώνησε με τους Γιούνκερ και Ολι Ρεν και συμφώνησαν να συναντηθούν πρίν απο τη συνεδρίαση, προκειμένου να συζητήσουν το θέμα της νέας στήριξης προς την Ελλάδα.\nΟ κ Βενιζέλος σημειώνει για την ανάληψη του χαρτοφυλακίου του«Μπορεί να βγω πάρα πολύ χαμένος προσωπικά. Αλλά εάν έχω συμβάλλει σε κάτι υπέρ του τόπου, θα έχω δικαιωθεί ιστορικά».


Άνοιξε νωρίτερα φέτος το Πηλοθεραπευτήριο Κρηνίδων - Nownews.gr\n25 Οκτωβρίου, 2021, 7:34 πμ\nΑρχική ΚΑΒΑΛΑ Άνοιξε νωρίτερα φέτος το Πηλοθεραπευτήριο Κρηνίδων\nΆνοιξε νωρίτερα φέτος το Πηλοθεραπευτήριο Κρηνίδων\nΞεκίνησε τη λειτουργία του το Πηλοθεραπευτήριο Κρηνίδων με πολύ αισιόδοξα μηνύματα. Σύμφωνα με τον πρόεδρό της «Δημοφέλεια» κ. Τάκη Αγγελίδη οι περισσότεροι επισκέπτες του μέχρι σήμερα είναι ξένοι τουρίστες.\nΣυγκεκριμένα δήλωσε ότι «την προηγούμενη Παρασκευή δόθηκε η συνέντευξη Τύπου για τη νέα περίοδο με την έναρξη του Πηλοθεραπευτηρίου Καβάλας. Φέτος άνοιξε 10 μέρες νωρίτερα και οι πρώτες ενδείξεις λένε ότι θα έχουμε μια χρονιά καλύτερη της περσινής, παρά τα προβλήματα που αντιμετωπίζουμε με την πανδημία.\nΤο Πηλοθεραπευτήριο έχει ανοίξει και καλώ τον κόσμο τους συμπολίτες μας και τους ξένους –έχουμε μεγάλο ποσοστό αλλοδαπών- να απολαύσουν τις υψηλού επιπέδου που παρέχονται στο χώρο. Τηρούνται όλα τα υγειονομικά πρωτόκολλα. Οι επισκέπτες θερμομετρούνται από τον γιατρό μας και η πηλοθεραπεία γίνεται κατόπιν ραντεβού. Έτσι οι πελάτες θα αισθάνονται πρώτα απ’ όλα ασφαλείς και στη συνέχεια θα απολαύσουν τον υπέροχο χώρο και να ζήσουν στιγμές ευεξίας. Παράλληλα μπορούν να απολαύσουν το φαγητό τους στο υπέροχο εστιατόριό μας, το ποτό ή τον καφέ τους».\nΠρόσθεσε ότι «είναι γεγονός ότι οφείλουμε να αξιοποιούμε καθημερινά και με όλα τα μέσα που διαθέτουμε αυτόν τον μοναδικό φυσικό ιαματικό χώρο προς όφελος της τοπικής κοινωνίας και όχι μόνο. Καθημερινά γίνονται εργασίες αναβάθμισης των υποδομών και όπως ανακοινώθηκε από τον δήμαρχο, όταν υλοποιηθεί το μεγάλο χρηματοδοτικό πρόγραμμα 3 εκ. ευρώ, θα γίνει πλήρης αναβάθμιση των υποδομών, δημιουργία νέων οικίσκων που θα αντικαταστήσουν τα τροχόσπιτα και θα συνάδουν με το φυσικό περιβάλλον, αναμόρφωση εξωτερικών χώρων, θα φτιαχτούν ατομικές μπανιέρες για πηλοθεραπεία ή υδρομασάζ. Θα μεταφερθεί σε άλλο χώρο το εστιατόριο, θα αλλάξει ο χώρος υποδοχής, θα αντικατασταθούν οι ηλεκτρολογικές και αρδευτικές υποδομές. Μιλάμε για ένα έργο που όταν ολοκληρωθεί θα αναβαθμίσει σχεδόν κατά 100% τις υπάρχουσες υποδομές.\nΓενικά είναι στο μυαλό μας ο τρόπος με τον οποίο μπορούμε στον καλύτερο βαθμό να αναβαθμίσουμε αυτόν τον μοναδικό χώρο που διαθέτουμε στην περιοχή μας».\nΠροηγούμενο άρθροΠλέον φαίνεται ότι είναι ένα πραγματικό καλοκαίρι στη Θάσο δήλωσε ο πρόεδρος Ξενοδόχων Θάσου, Πάρης Παρασχούδης\nΕπόμενο άρθροΙούλιος: Ποιοι θα πληρώσουν ολόκληρο το ενοίκιο – Ποιοι μένουν στη λίστα με την πλήρη απαλλαγή


Η Tesla κατακτά -και- το Διάστημα | in.gr\ningr > Αυτοκίνητο > Ειδήσεις > Η Tesla κατακτά -και- το Διάστημα\nΜια τετράτροχη κατασκευή αποφάσισε να στείλει στο Διάστημα ο Elon Musk, στέλνοντας το μήνυμα της τεχνολογικής πρωτοπορίας προς όλες τις κατευθύνσεις.\n8 Φεβρουαρίου 2018, 15:34 Ενημερώθηκε: 8 Φεβρουαρίου 2018, 17:34\nΤην περιπλάνησή του στο Διάστημα ξεκίνησε ένα Tesla Roadster και ο «Starman» που έχει τοποθετηθεί πίσω από τιμόνι του, αποτελώντας τον μοναδικό «επιβάτη» της φιλόδοξης διαστημικής αποστολής του Elon Musk.\nO πύραυλος Falcon Heavy, ο ισχυρότερος του είδους του, μετέφερε με απόλυτη επιτυχία το Tesla Roadster και τον «οδηγό» του μακριά από την επιφάνεια της γης, με σκοπό να τεθεί σε τροχιά γύρω από τον πλανήτη Άρη.\nΤα αρχικά πλάνα της αποστολή μπορεί να άλλαξαν, ωστόσο η επιτυχία του εγχειρήματος δεν αμφισβητείται, από τη στιγμή μάλιστα που τα δύο από τρία προωθητικά στελέχη του πυραύλου κατάφεραν να προσγειωθούν αλώβητα στη γη λίγα λεπτά μετά την εκτόξευση και την αποκόλλησή τους. Το τρίτο κατέπεσε σε θαλάσσια περιοχή και καταστράφηκε.\nΣε ό,τι αφορά τώρα στο Tesla Roadster, θα συνεχίσει το διαστημικό του ταξίδι φτάνοντας έως και τη ζώνη των αστεροειδών, χωρίς ωστόσο να μπορεί κανείς να προβλέψει το τέλος του.\nΜέχρι αυτό να έρθει, είτε εξαιτίας της κοσμικής ακτινοβολίας και της αλλοίωσης που θα προκαλέσει αυτή, είτε εξαιτίας κάποιας τυχαίας σύγκρουσης με κάποιον αστεροειδή, το ραδιόφωνο του Tesla Roadster θα «παίζει» τη γνωστή επιτυχία του David Bowie «Space Oddity».


Μηνυτήρια αναφορά κατά ΠΕΤΣΑΛΝΙΚΟΥ – ΜΕΪΜΑΡΑΚΗ | blog καθημερινής ενημέρωσης\nΜηνυτήρια αναφορά κατά ΠΕΤΣΑΛΝΙΚΟΥ – ΜΕΪΜΑΡΑΚΗ\nΜηνυτήρια Αναφορά κατά του πρώην Προέδρου της Βουλής, Φίλιππου Πετσάλνικουκαι κατά του νυν Προέδρου Ευάγγελου Μεϊμαράκη, κατατέθηκε στην Εισαγγελία Πρωτοδικών Αθήνας.\nΗ μηνυτήρια αναφορά σχετίζεται με τα όσα παρέλειψαν να κάνουν (παράβαση καθήκοντος) οι δύο διαδοχικά προέδροι της Βουλής για την υπόθεση της κατασπατάλησης κονδυλίων ύψους 102 εκατομμυρίων ευρώ από τον λογαριασμό του Ειδικού Φορέα Δασών.\nΗ υπόθεση είχε απασχολήσει τόσο επιθεωρητές του υπουργείου Οικονομικών και τον Επιθεωρητή Δημόσιας Διοίκησης όσο και την Εισαγγελία Αθηνών. Η τελευταία, μάλιστα, αφού διενήργησε έλεγχο με βάση το πόρισμα καταπέλτη των επιθεωρητών έκλεισε την δικογραφία και την απέστειλε στη Βουλή καθώς ο δικαστικός λειτουργός που την ερευνούσε «σκόνταψε» σε ευθύνες πολιτικών προσώπων.\nΕδώ και δύο χρόνια λοιπόν, όπως αναφέρεται στη μηνυτήρια αναφορά που κατέθεσε η Ομάδα Κοινωνικής Εγρήγορσης, η δικογραφία βρίσκεται στη Βουλή χωρίς κανείς από τους κ.κ. Πετσάλνικο και Μεϊμαράκη να έχουν κάνει όσα οφείλουν, πάντα κατά τους μηνυτές, προκειμένου το θέμα του Ειδικού Φορέα Δασών να τεθεί στο Κοινοβούλιο προκειμένου αυτό να αποφασίσει αν υπάρχει λόγος για σύσταση Εξεταστικής Επιτροπής ή όχι.\n«Υπάρχει μια διαδικασία, που αφορά τις υποθέσεις ευθυνών Υπουργών και που ακολουθείται στην Βουλή, όταν έρχεται μια τέτοια Δικογραφία, να ανακοινώνεται, δηλαδή, τυπικά, στο Σώμα, για ένα λεπτό και μετά τίποτα. Όμως, όλο αυτό είναι υπέρ των ελεγχόμενων Υπουργών, διότι παράγει το πρακτικό αποτέλεσμα, να καταχωνιάζεται ο Φάκελος της Δικογραφίας, σε κάποιο συρτάρι της Δ/νσης Νομοθετικού Έργου της Βουλής και ουδείς να ασχολείται με αυτόν πλέον» καταγγέλουν οι μηνυτές.\n«Από τις 2 Ιανουαρίου 2012, με αίτηση μας, προς τον τότε Πρόεδρο της Βουλής, ζητάμε να πληροφορηθούμε για ποιους λόγους δεν έχει προωθηθεί η συγκεκριμένη δικογραφία και αν έχει προχωρήσει σε κάποιες δικές του ενέργειες, γύρω από το ζήτημα. Στις 11 Ιανουαρίου 2012, η Γενική Διεύθυνση Νομοθετικού Έργου της Βουλής, μας γνώρισε, αντί του Προέδρου, ότι η Δικογραφία ανακοινώθηκε στην Βουλή, στις 17-12-2010 και έκτοτε βρίσκεται στην διάθεση κάθε ενδιαφερόμενου Βουλευτή», αναφέρουν οι μηνυτές.fimotro\nΈλληνες Φορολογούμενοι κατά Τράπεζας για τα δάνεια των κομμάτων Ο σύλλογος «Ελληνες Φορολογούμενοι» κατέθεσε στην Εισαγγελία Αθηνών, μηνυτήρια αναφορά (Γ2012/1722) κατά παντός υπευθύνου στελέχους της διοίκησης της Αγροτικής Τράπεζας...\nΜαινόμενος Μανώλης κατά Πετσάλνικου – Τον κατηγορεί για νοθεία σε εκλογική διαδικασία Με επιστολή του προς τον πρόεδρο της Βουλής ο κ. Μανώλης, καταγγέλλει ευθέως εκφοβισμό και νοθεία και επιρρίπτοντας την ευθύνη...\nΔημοσιεύτηκε απο τον Bill Xrisiko στις 22,Νοέμβριος, 2012, 3:46 μμ. στις Κατηγορίες HOT - ΕΙΔΗΣΕΙΣ, photos, ΕΛΛΑΔΑ, ΠΟΛΙΤΙΚΑ ΚΑΣΤΟΡΙΑΣ. Νπορείτε να παρακολουθείσετε τισ απαντήσεις επι του άρθρου απο RSS 2.0. Παρακαλούμε σχολιάστε το άρθρο...( ή αφήστε σύνδεσμο trackback)\n1 σχόλιο για “Μηνυτήρια αναφορά κατά ΠΕΤΣΑΛΝΙΚΟΥ – ΜΕΪΜΑΡΑΚΗ”\n22 Νοεμβρίου 2012 - 20:37\nΑνοησίες τα περί «σοβαρής» αναφοράς. Οι ίδιοι οι αναφέροντες λέγουν ότι ανακοινώθηκε στην ολομέλεια της Βουλής από τον Δεκέμβριο του 2010 και τέθηκε υπ’ όψιν των Βουλευτών και των κομμάτων, όπως γίνεται με ο,τι αποστέλλεται στη Βουλή. Σ’ αυτό εξαντλείται και η αρμοδιότητα του Προέδρου της Βουλής. Ούτε το Σύνταγμα, ούτε τον κανονισμό της Βουλής δεν ξέρουν να διαβάζουν οι αναφέροντες όπως και εσείς που την αναπαράγετε.


MVP της Euroleague o Γιουλ! (vids) | SDNA\nMVP της Euroleague o Γιουλ! (vids)\n20 Μαΐου 2017, 22:13\nΤελευταία ανανέωση: 20 Μαΐου 2017, 22:18\nΣτα χέρια του Σέρχιο Γιουλ κατέληξε το βραβείο του MVP της Euroleague για τη σεζόν 2016/2017. Πρώτος... Μαδριλένος νικητής μετά τον Σέρχι Ροντρίγκεθ (2014).\nΗ Ρεάλ Μαδρίτης έμεινε εκτός τελικού της Euroleague ελέω... Φενέρμπαχτσε, αλλά ο Σέρχιο Γιουλ ανταμείφθηκε για την καταπληκτική χρονιά του. Ο ηγέτης των πρωταθλητών Ισπανίας είχε φέτος 16.8 πόντους, 5.9 ασίστ και 1.9 ριμπάουντ ανά αγώνα και έτσι το βραβείο του ΜVP κατέληξε στα χέρια του, όπως ανακοινώθηκε.\nΣτη 10η σεζόν του στην κορυφαία διοργάνωση, ο Γιουλ κατάφερε να κερδίσει το βραβείο και να διαδεχθεί τον Νάντο Ντε Κολό. Τελευταίος παίκτης της Ρεάλ Μαδρίτης που είχε αναδειχθεί ΜVP ήταν ο Σέρχι Ροντρίγκεθ το 2014.\n«Πρέπει να πω ότι είναι μεγάλη τιμή για εμένα αυτό το βραβείο. Θέλω να ευχαριστήσω όσους με ψήφισαν, αλλά κυρίως τους προπονητές και τους συμπαίκτες μου, γιατί χωρίς αυτούς θα ήταν αδύνατο να πάρω το βραβείο» ανέφερε ο Ισπανός.\nΟ Σλούκας δεν θέλει να πάρει το τελευταίο σουτ ο Σπανούλης (vid)\nLive TV: Η ανάδειξη του MVP και τα βραβεία της Euroleague\nΣλούκας για την σύγκριση με τον Σπανούλη: «Θα πέσουν τα ντουβάρια»


Παπανικολάου: «Γρήγορες επιστροφές» - Onsports.gr\nOnsports Team\t01 Σεπτεμβρίου 2011, 20:02\nΠαπανικολάου: «Γρήγορες επιστροφές»\nΗ Εθνική «διάβασε» εξαιρετικά το παιχνίδι της Φινλανδίας και πήρε δίκαια τη νίκη, όπως ανέφερε ο Κώστας Παπανικολάου.\nΟ διεθνής άσος, μιλώντας στην τηλεόραση της «ΕΤ1» μετά το τέλος της αναμέτρησης με τους Σκανδιναβούς υποστήριξε πως οι γρήγορες επιστροφές έφερε το ροζ φύλλο αγώνα και πλέον άπαντες σκέφτονται το παιχνίδι με τα Σκόπια.\n«Ξέραμε πως είναι μια ομάδα (σ.σ. Φινλανδία) που τρέχει πολύ στο γήπεδο και έχει ανορθόδοξο τρόπο παιχνιδιού. Εκτελούν άμεσα τις επιθέσεις τους, με ένα απλό πικ εν ρολ να σταματήσουν και να σουτάρουν. Εμείς ήμασταν γρήγοροι και έτοιμοι στις επιστροφές μας. Το κάναμε πολύ καλά και ήρθε δίκαια η νίκη», ήταν αρχικά τα λόγια του νεαρού σμολ φόργουορντ.\nΌσον αφορά στις εμπειρίες που παίρνουν οι διεθνείς από τέτοια ματς, τόνισε: «Κάθε παιχνίδι είναι σημαντικό για αυτή την ομάδα. Έχει 6 παιδιά που συμμετέχουν για πρώτη φορά σε τέτοιες διοργανώσεις. Όταν έρχεται μια νίκη όπως σήμερα είναι ακόμα καλύτερα γιατί αποκτούμε περισσότερες παραστάσεις».\nΤέλος, για τον αγώνα που ακολουθεί με τα Σκόπια, απάντησε: «Αρχικά, θέλουμε να ξεκουραστούμε και μετά να δουλέψουμε για το συγκεκριμένο ματς και να πάρουμε τη νίκη που θα μας δώσει μεγάλο προβάδισμα για την πρόκριση».


Ευρωπαϊκές μετοχές: Μεικτές τάσεις με πρωταγωνιστές αυτοκινητοβιομηχανίες και τεχνολογία | Moneyreview.gr\nBusiness & Finance Πέμπτη 13/01/2022, 20:00 NEWSROOM\n13 Ιανουαρίου, 2022 Πε 13/01/2022, 20:00\nΜε μεικτές τάσεις και χωρίς ιδιαίτερο ενδιαφέρον έκλεισε η σημερινή συνεδρίαση στην Ευρώπη, καθώς οι απώλειες στους λεγόμενους «αμυντικούς» τομείς αντισταθμίστηκαν από τα κέρδη της αυτοκινητοβιομηχανίας και της τεχνολογίας, εν μέσω προσδοκιών για βελτίωση της κατάστασης ως προς την προσφορά ημιαγωγών.\nΟ πανευρωπαϊκός χρηματιστηριακός δείκτης STOXX 600 έκλεισε αμετάβλητος στις 486,05 μονάδες, με τις μετοχές του κλάδου υγείας και καταναλωτικών αγαθών να καταγράφουν τη μεγαλύτερη πτώση, 0,9% και 1,2% αντίστοιχα.\nΟ δείκτης STOXX 600, ο οποίος άγγιξε ιστορικό υψηλό στις αρχές του έτους, δυσκολεύθηκε να διατηρήσει τα κέρδη του, εν μέσω ανησυχιών για τον υψηλότερο πληθωρισμό, τον αντίκτυπο της Όμικρον στην οικονομία και τις πιέσεις από την αλυσίδα προσφοράς. Ενδεχομένως, οι ευρωπαϊκές μετοχές να δυσκολευθούν να σημειώσουν μεγάλα ράλι καθώς υποφώσκει η προοπτική αυξησης των επιτοκίων από την Φέντεραλ Ριζέρβ, σημειώνει ο αναλυτής της Equiti Capital Ντέιβιντ Μάντεν.\n«Είναι πολύ πιθανόν επίσης να δούμε κάποιες επιχειρήσεις, ειδικά από τον κλάδο λιανικής και μεταποίησης να κάνουν λόγο για χαμηλότερα περιθώρια κέρδους», σημειώνει ο ίδιος αναλυτής.\nΑπό τις μεμονωμένες μετοχές, αυτή της Geberit σημείωσε πτώση 4,1%, παρασύροντας σε πτώση τον κλάδο κατασκευών, καθώς γνωστοποίησε ότι η αυξημένη αβεβαιότητα καθιστά αδύνατη την χάραξη προοπτικής για το 2022 με τη αγορά κατασκευών να παραμένει ιδιαίτερα ευάλωτη.\nΑπό την άλλη πλευρά, οι αυτοκινητοβιομηχανίες παρουσίασαν την καλύτερη επίδοση της σημερινής συνεδρίασης, με κέρδη 1,8%, από τη στιγμή που η κορυφαία κατασκευάστρια ημιαγωγών, η TMSC, ανακοίνωσε τριμηνιαία κέρδη ρεκόρ σηματοδοτώντας τα σχέδιά της για αύξηση της παραγωγής.\nΣε άνοδο 0,7% και οι μετοχές τεχνολογίας, βρίσκοντας στήριγμα στα κέρδη του κλάδου ημιαγωγών, συμπεριλαμβανομένων των BE Semiconductors, ASMInternationa και Soitec. Η μετοχή της STMicro ενισχύθηκε 2,3% και της Infineon 2,2%.\nΣτους κερδισμένους και οι τραπεζικές μετοχές, με άνοδο 1,4%, αγγίζοντας υψηλό άνω των τριών ετών, στην προοπτική των υψηλότερων επιτοκίων χορηγήσεων.\nΣτα επιμέρους ταμπλό, ο γερμανικός DAX ενισχύθηκε σε ποσοστό 0,13%, ο βρετανικός FTSE 100 κέρδισε 0,16%, ενώ ο γαλλικός CAC-40 έχασε 0,50%. Στην περιφέρεια, ο ισπανικός IBEX-35 κέρδισε 0,53% και ο ιταλικός FTSE MIB πρόσθεσε 0,47%.


Ευαισθησία και κινητοποίηση… | Κιλκίς24\nΕυαισθησία και κινητοποίηση…\nΑναρτήθηκε από Kilkis24 on Πέμπτη, 21 Σεπτεμβρίου, 2017 · Σχολιάστε\n…για την περιβαλλοντική ρύπανση.\n«Πρωτοφανής και τεράστια περιβαλλοντική καταστροφή». «Απειλούνται τα παιδιά μας που θα κολυμπούν σε παραλίες του Σαρωνικού». «Καταστρέφονται οι ψαράδες και άλλοι επαγγελματίες του παραλιακού μετώπου» κ.α. ακούμε συνεχώς τις τελευταίες μέρες.\nΧαμός μεγάλος μια εβδομάδα τώρα και μοναδικό σχεδόν θέμα συζήτησης σε εφημερίδες, κανάλια και στη Βουλή για την πετρελαιοκηλίδα που αμόλησε το Αγία Ζώνη ΙΙ. Θέμα παραίτησης του αρμόδιου υπουργού, ειδική και εκτενής συνεδρία στην επιτροπή περιβάλλοντος της Βουλής και έπονται και άλλα πολλά. Μια κοινωνία σε κατάσταση μέγιστης ανησυχίας για την οποία κανείς δεν μπορεί να την κατηγορήσει. Για ένα συγκεκριμένο συμβάν περιβαλλοντικής ρύπανσης μιας κάποιας έκτασης.\nΜια άλλη κοινωνία, χρόνια τώρα κραυγάζει με αγωνία ότι το περιβάλλον στο οποίο ζει υφίσταται ήδη μια σοβαρότατη επιβάρυνση, ενώ επίκειται η συνέχιση της επιβάρυνσης αυτής μεγεθυσμένης σε τεράστια κλίμακα, συνεχόμενα και για διάστημα δεκαετιών στο μέλλον. Επιβάρυνσης του περιβάλλοντος που απειλεί τη διαθεσιμότητα καθαρού νερού, τη δυνατότητα συνέχισης αρκετών παραγωγικών δραστηριοτήτων της περιοχής και, το κυριότερο, επιβάρυνσης που τεκμηριωμένα πλέον συνιστά θανάσιμη απειλή για τη δημόσια υγεία.\nΗ κοινωνία αυτή βρίσκεται μακριά από τον Σαρωνικό, μακριά από το «λεκανοπέδιο», μακριά από τα κέντρα εξουσίας, μακριά από τα πλατώ των μεγάλων καναλιών, ξένη προς και για τους μεγαλοδημοσιογράφους. Είναι μια κοινωνία που φωνάζει και αυτή πως απειλείται με «πρωτοφανή και τεράστια περιβαλλοντική καταστροφή», πως «απειλούνται τα παιδιά της που θα κολυμπούν στις παραλίες του τόπου τους, για τις επόμενες πολλές δεκαετίες, όχι για τις επόμενες εβδομάδες, μήνες ή λίγα χρόνια», πως «καταστρέφονται οι ψαράδες της και άλλοι επαγγελματίες του παραλιακού μετώπου, και όχι μόνο». Αλλά την κοινωνία αυτή, σε αντίθεση με την πρώτη, την συναπαρτίζουν τα παιδιά ενός κατώτερου Θεού. Τα οποία δεν μπορεί σε καμία περίπτωση να συγκριθούν με τα παιδιά του ανώτερου Θεού που κατοικοεδρεύουν στο «λεκανοπέδιο».\nΤην κυρία που άκουσα να κραυγάζει στο Δήμαρχο Πειραιά με δικαιολογημένη αγωνία: «τι θα γίνει με τα παιδιά μας που θα κολυμπούν στα νερά αυτά;» την ίδια κυρία, ή μιαν άλλη με την ίδια αγωνία, αν την ρωτούσατε: τι γνώμη έχετε για τη συνέχιση της «επένδυσης» της Eldorado, θα μπορούσε να σας απαντήσει: μα να προχωρήσει, αλίμονο.\n*Ομότιμος καθηγητής Γεωλογίας ΑΠΘ


Βγήκαν τα μαχαίρια ανάμεσα σε Μητσοτάκη - Μαρινάκη | Documento\nΔιαβάζετε: ΒΓΗΚΑΝ ΤΑ ΜΑΧΑΙΡΙΑ ΑΝΑΜΕΣΑ ΣΕ ΜΗΤΣΟΤΑΚΗ - ΜΑΡΙΝΑΚΗ\nΠιέσεις από τον «χορηγό» και υπονοούμενα από τον πρωθυπουργό μέσω εξωτερικού.\n«Εχουμε κάποιες βολικές συμφωνίες με επιχειρήσεις που κατέχουν σχεδόν μονοπωλιακή θέση, οι οποίες με τα δικά τους μέσα ενημέρωσης προσφέρουν τις υπηρεσίες τους στην πολιτική και ελπίζουν να εξασφαλίσουν την προστασία τους» είπε ο Κυρ. Μητσοτάκης στη συνέντευξή του στη γερμανική «Frankfurter Allgemeine Zeitung» αφήνοντας υπονοούμενα για ερευνώμενες υποθέσεις\nΤέλος, υπάρχει κι άλλος στενός συνεργάτης του Κυρ. Μητσοτάκη (βολεύτηκε πριν από λίγες ημέρες σε ζηλευτή θέση στη Βουλή) ο οποίος από την πρώτη ημέρα που εκλέχθηκε αρχηγός της ΝΔ ο Κυρ. Μητσοτάκης είχε και έχει καθημερινές επαφές με ανθρώπους και φίλους του Βαγγ. Μαρινάκη στα μέσα ενημέρωσης. Αυτός λοιπόν ο στενός συνεργάτης του πρωθυπουργού δέχεται από τους «φίλους Μαρινάκη», όπως φημολογείται, ασφυκτικές πιέσεις για να «παρέμβει» και να «βοηθήσει» στις δικαστικές υποθέσεις του εφοπλιστή.


«Όλοι μου έλεγαν για τον Σιώπη, έπρεπε να αποδείξω ποιος είμαι» - Giafkasports.gr\n«Όλοι μου έλεγαν για τον Σιώπη, έπρεπε να αποδείξω ποιος είμαι»\nΓιώργος Πίτσης Ελλάδα Δημοσιεύτηκε Τετάρτη, 01 Ιανουαρίου 2020\nΈναν μίνι απολογισμό για τη μέχρι τώρα παρουσία του στον Αρη έκανε ο Λούκας Σάσα.\nΟ Βραζιλιάνος μέσος μίλησε για το πρώτο διάστημα και τη σύγκριση που υπήρχε με τον Μανώλη Σιώπη, ο οποίος μόλις είχε αποχωρήσει από το ρόστερ της ομάδας.\nΠαράλληλα, τόνισε ότι είναι ικανοποιημένος από την ομάδα και επισήμανε ότι θα συνεχίσει να δουλεύει σκληρά για να βοηθήσει τον Αρη να πετύχει τους στόχους του.\nΈχεις κλείσει έξι μήνες στην Ελλάδα και τον Άρη. Κάνε μια ανασκόπηση της παρουσίας σου.\n«Είμαι πολύ ικανοποιημένος με όλα στην ομάδα. Δεν μπορώ βέβαια να είμαι ευχαριστημένος με τα βαθμολογική θέση μας αλλά και με το γεγονός ότι δεν προκριθήκαμε στο Europa League. Σε ό,τι αφορά εμένα, παίζω πάντα για την ομάδα και προσπαθώ να δίνω τον καλύτερό μου εαυτό.\nΉταν λίγο περίεργα στην αρχή, γιατί όταν ήρθα όλοι μου έλεγαν για τον Σιώπη. Και κατάλαβα ότι θα ήταν μεγάλη ευθύνη να πάρω τη θέση του. Σιώπης δεν είμαι, ο καθένας από εμάς έχει τη δική του αξία. Το σίγουρο είναι ότι προσπαθώ πολύ».\nΘεωρείς ότι η ομάδα θα μπορούσε να τα έχει πάει και καλύτερα;\n«Σίγουρα. Χάσαμε σε κάποια παιχνίδια ενώ δεν έπρεπε. Πιο χαρακτηριστικό παράδειγμα ήταν το ματς με τη Λάρισα. Κερδίζαμε 2-0… γενικά, χάσαμε κάποιους σημαντικούς βαθμούς».\nΠοια ήταν η πιο δύσκολη στιγμή σου στον Άρη και ποια γενικά της ομάδας;\n«Για εμένα το πιο δύσκολο ήταν όταν ήρθα. γιατί όλοι έλεγαν για τον Σιώπη. Έπρεπε να αποδείξω ποιος είμαι κανείς δεν με ήξερε οπότε δεν ήταν εύκολο. Δουλεύω σκληρά και μέσα από αυτό ακόμα προσπαθώ να δείξω στον κόσμο τον εαυτό μου. Όσο για την ομάδα, σίγουρα η πιο δύσκολη στιγμή ήταν το ματς με τη Μόλντε στη Νορβηγία. Βαριά ήττα, την οποία παραλίγο να… σώσουμε στη Θεσσαλονίκη, όμως δυστυχώς μας έβαλαν γκολ στην παράταση».\nΠρος μέσα Σεπτεμβρίου η έναρξη της νέας σεζόν της Super League\nΟλυμπιακός: Δώστε μου αναποδιές να ξεπεράσω\n«Έχουμε άλλη νοοτροπία από τον Γενάρη»\n"Διπλό" απ' την άσπρη βούλα για τον Παναθηναϊκό\nΉρθε και υπογράφει ο Αγιούμπ\nΣτα πράσινα ο Ανουάρ


Στην Πρετόρια της Ν.Αφρικής θα πραγματοποιηθεί από τις 14-17 Αυγούστου η Ιδρυτική Συνέλευση του Δικτύου Νεολαίας ΣΑΕ της Περιφέρειας Αφρικής-Εγγύς/Μέσης Ανατολής.\nΤην Ίμβρο θα επισκεφθεί η Β΄ Αντιπρόεδρος της Βουλής και επίτιμο ισόβιο μέλος της Κοινοβουλευτικής Συνέλευσης του Συμβουλίου της Ευρώπης κυρία Έλσα Παπαδημητρίου και ο Βουλευτής κ. Αριστοτέλης Παυλίδης επικεφαλής της αντιπροσωπείας της Βουλής των Ελλήνων στην Κοινοβουλευτική Συνέλευση του Συμβουλίου της Ευρώπης.Θα αναχωρήσουν αύριο για το νησί προσκεκλημένοι του Συλλόγου Ιμβρίων.\nΟ ομογενής, δυο φορές χρυσός ολυμπιονίκης στην Σκοποβολή, Μάικλ Ντάιμοντ, δεν μπόρεσε να πάρει ένα τρίτο χρυσό μετάλλιο, στην Ολυμπιάδα του Πεκίνου αυτή τη φορά, καθώς τερμάτισε 4ος.\nΕπανεκλέγεται άνετα ο Βατσκαλής στο Ντάργουϊν\nΟ ομογενής πολιτειακός βουλευτής και υπουργός της Βόρειας Επικράτειας της Αυστραλίας, Κώστας Βατσκαλής επανεξελέγη στην έδρα του, Casuarina του Ντάργουϊν κατά τις τοπικές εκλογές του Σαββάτου.\nΚηδεύεται αύριο στο Σύδνεϋ ο Ζάμμιτ\nΑύριο το πρωί θα πραγματοποιηθεί σε Καθολική εκκλησία στο απώτερο δυτικό προάστειο του Σύδνεϋ, Horsley Park, η κηδεία του άτυχου 20-χρονου Ντουζόν Ζάμμιτ, ο οποίος απεβίωσε στην Ελλάδα μετά τον άγριο ξυλοδαρμό του στην Μύκονο.


Λήγει η υποστήριξη για Windows Vista και XP - General Information - Battleknight\nΟι χρήστες Vista και XP θα μπορούν να παίζουν κανονικά μέχρι το τέλος του 2018. Δεν μπορούμε όμως να εγγυηθούμε πως το Battleknight θα μπορεί να λειτουργήσει στα αντίστοιχα συστήματα. Αν κάνετε εκκίνηση του Battleknight μετά από τη λήξη αυτής της προθεσμίας και λειτουργήσει κανονικά το παιχνίδι, θα είστε πολύ τυχεροί! Αν παρουσιαστούν κάποια προβλήματα, δεν θα μπορέσουμε όμως να σας βοηθήσουμε όσο χρησιμοποιείτε ένα πεπαλαιωμένο λειτουργικό σύστημα.\nΑν ως τώρα χρησιμοποιούσατε Windows XP ή Vista, σας συνιστούμε να αναβαθμίσετε το λειτουργικό σας σύστημα σε κάποιο πιο πρόσφατο, για να μπορέσετε να ζήσετε κι άλλες συναρπαστικές περιπέτειες στο Battleknight.\nΗ ομάδα του Battleknight


The gastrin: ΜΑΡΜΕΛΑΔΑ ΠΟΡΤΟΚΑΛΙ\nΕκτός από υπέροχο γλυκό πορτοκάλι (δες εδώ) φτιάξαμε και μια ωραιότατη μαρμελάδα.\n4 πορτοκάλια (δίνουν περίπου 1 κιλό μαρμελάδα)\nζάχαρη όσο το βάρος των πορτοκαλιών\nΠλένουμε καλά τα πορτοκάλια και ξύνουμε τη φλούδα. Βράζουμε ολόκληρα τα πορτοκάλια για 10 λεπτά. Στραγγίζουμε και τα αφήνουμε να κρυώσουν. Κόβουμε τα πορτοκάλια σε κομμάτια. Αφαιρούμε τις άσπρες ίνες. Τα βράζουμε σε λίγο νερό για 15 λεπτά. Αφού κρυώσουν λίγο, τα αλέθουμε στο μπλέντερ. Ξαναβράζουμε με ίση ποσότητα ζάχαρης μέχρι να δέσει. Στο τέλος ρίχνουμε και το χυμό λεμονιού.\nΑναρτήθηκε από Thegastrin Ath Msd στις Τρίτη, Μαρτίου 04, 2014\nΣΚΟΡΔΑΛΙΑ ΜΕ ΚΑΡΥΔΙΑ ΚΑΙ ΒΡΩΜΗ


Φυσικά σύμβολα: Mary Douglas: metabook: Μεταχειρισμένα βιβλία\nΟ τίτλος αυτού του βιβλίου φαίνεται να εμπεριέχει μια αντίφαση. Η φύση εκφράζεται με σύμβολα. Την αντιλαμβανόμαστε μέσω των συμβόλων, που τα ίδια αποτελούν μια κατασκευή βασισμένη στην εμπειρία, ένα παράγωγο της ανθρώπινης νόησης, ένα τεχνητό ή συμβατικό προϊόν - είναι, δηλαδή, το αντίθετο της φύσης. Εξάλλου δεν έχει νόημα να γίνεται λόγος για φυσικά σύμβολα, αν ο νους δεν τείνει με κάποιο φυσικό τρόπο να χρησιμοποιεί τα ίδια σύμβολα για τις ίδιες καταστάσεις. Το ζήτημα έχει ανά τους αιώνες διερευνηθεί σε βάθος και το ενδεχόμενο ύπαρξης φυσικών συμβόλων έχει απορριφθεί. Ένα σύμβολο έχει νόημα μόνο σε σχέση με άλλα σύμβολα μέσα σε μια γενικότερη διάταξη. Η διάταξη τελικά παρέχει το νόημα. Επομένως κανένα επιμέρους στοιχείο του δεν μπορεί να έχει νόημα, όταν είναι απομονωμένο απ` τα υπόλοιπα. Για το λόγο αυτό, ούτε η ανθρώπινη φυσιολογία, την οποία μοιραζόμαστε όλοι, δεν παρέχει σύμβολα τα οποία να μπορούμε όλοι να κατανοήσουμε. Μια διαπολιτισμική, πανανθρώπινη διάταξη είναι λογικά αδύνατη. Πρώτον, επειδή κάθε συμβολικό σύστημα αναπτύσσεται αυτόνομα, ανάλογα με τους δικούς του κανόνες. Δεύτερον, επειδή κάθε ανόμοιο πολιτισμικό περιβάλλον προσθέτει σε αυτά τα αυτόνομα συστήματα περαιτέρω διαφοροποιήσεις. Τρίτον, οι κοινωνικές δομές εισάγουν ένα πρόσθετο φάσμα αποκλίσεων. Όσο πιο προσεκτικά επιθεωρήσουμε τους όρους της ανθρώπινης διάδρασης, τόσο πιο άκαρπη και γελοία μοιάζει η αναζήτηση φυσικών συμβόλων. Ωστόσο, η διαισθητική τάση που εναντιώνεται σε αυτή την αρνητική επιστημονική στάση, είναι πολύ ισχυρή. Το ανά χείρας βιβλίο επιχειρεί να αποκαταστήσει αυτή τη διαισθητική θέση, ακολουθώντας τη γραμμή σκέψης των Γάλλων κοινωνιολόγων του περιοδικού Annee Sociologique (Κοινωνιολογική επετηρίδα). [...]\nΔυσευρετο στα βιβλιοπωλεια.Σε αριστη κατασταση.Χαρτοδετη εκδοση σε μεταφραση Κατερινας Κιτιδη,περ. 290 σελιδες.Ο τίτλος αυτού του βιβλίου φαίνεται ... Περισσότερα\nΔυσευρετο στα βιβλιοπωλεια.Σε αριστη κατασταση.Χαρτοδετη εκδοση σε μεταφραση Κατερινας Κιτιδη,περ. 290 σελιδες.Ο τίτλος αυτού του βιβλίου φαίνεται να εμπεριέχει μια αντίφαση. Η φύση εκφράζεται με σύμβολα. Την αντιλαμβανόμαστε μέσω των συμβόλων, που τα ίδια αποτελούν μια κατασκευή βασισμένη στην εμπειρία, ένα παράγωγο της ανθρώπινης νόησης, ένα τεχνητό ή συμβατικό προϊόν - είναι, δηλαδή, το αντίθετο της φύσης. Εξάλλου δεν έχει νόημα να γίνεται λόγος για φυσικά σύμβολα, αν ο νους δεν τείνει με κάποιο φυσικό τρόπο να χρησιμοποιεί τα ίδια σύμβολα για τις ίδιες καταστάσεις. Το ζήτημα έχει ανά τους αιώνες διερευνηθεί σε βάθος και το ενδεχόμενο ύπαρξης φυσικών συμβόλων έχει απορριφθεί. Ένα σύμβολο έχει νόημα μόνο σε σχέση με άλλα σύμβολα μέσα σε μια γενικότερη διάταξη. Η διάταξη τελικά παρέχει το νόημα. Επομένως κανένα επιμέρους στοιχείο του δεν μπορεί να έχει νόημα, όταν είναι απομονωμένο απ' τα υπόλοιπα. Για το λόγο αυτό, ούτε η ανθρώπινη φυσιολογία, την οποία μοιραζόμαστε όλοι, δεν παρέχει σύμβολα τα οποία να μπορούμε όλοι να κατανοήσουμε. Μια διαπολιτισμική, πανανθρώπινη διάταξη είναι λογικά αδύνατη. Πρώτον, επειδή κάθε συμβολικό σύστημα αναπτύσσεται αυτόνομα, ανάλογα με τους δικούς του κανόνες. Δεύτερον, επειδή κάθε ανόμοιο πολιτισμικό περιβάλλον προσθέτει σε αυτά τα αυτόνομα συστήματα περαιτέρω διαφοροποιήσεις. Τρίτον, οι κοινωνικές δομές εισάγουν ένα πρόσθετο φάσμα αποκλίσεων. Όσο πιο προσεκτικά επιθεωρήσουμε τους όρους της ανθρώπινης διάδρασης, τόσο πιο άκαρπη και γελοία μοιάζει η αναζήτηση φυσικών συμβόλων. Ωστόσο, η διαισθητική τάση που εναντιώνεται σε αυτή την αρνητική επιστημονική στάση, είναι πολύ ισχυρή. Το ανά χείρας βιβλίο επιχειρεί να αποκαταστήσει αυτή τη διαισθητική θέση, ακολουθώντας τη γραμμή σκέψης των Γάλλων κοινωνιολόγων του περιοδικού Annee Sociologique (Κοινωνιολογική επετηρίδα). [...] (Από την εισαγωγή της έκδοσης) Λιγότερα


Είδαμε: «Παρόντες» του Γιώργου Αυγερόπουλου\nΔιαδικτυακή πρεμιέρα του νέου ντοκιμαντέρ του δημοσιογράφου για την περίοδο της πανδημίας στην Ελλάδα.\nΜέσα στα 75 λεπτά που διαρκεί βλέπουμε διάφορα που συνέβησαν (και συμβαίνουν) την περίοδο της πανδημίας στη χώρα μας, από τον Μάρτιο πέρυσι μέχρι και τώρα, με τον Γιώργο Αυγερόπουλο να επικεντρώνεται σε επιμέρους τομείς, τον τουρισμό, την οικονομία, τους αγρότες, την εκκλησία, τα media, τον πολιτισμό κ.ά. Κάνει και αποκαλύψεις: το κράτος καλύπτει τα χαμένα, λόγω πανδημίας, κέρδη των ιδιωτικών αυτοκινητοδρόμων (προσοχή, όχι τις ζημίες αλλά τα χαμένα κέρδη!). «Πολιτικές αποφάσεις και παρασκηνιακοί χειρισμοί μπαίνουν στο μικροσκόπιο και αντιπαρατίθενται με τις μάχες όσων σηκώνουν καθημερινά το βάρος των επιπτώσεων της νέας κρίσης».\nΚι ένα δίλημμα: ο Νίκος Χαρδαλιάς λέει πως δεν ευθύνεται ο τουρισμός για την αύξηση των κρουσμάτων στη χώρα μας, ο καθηγητής Ζακυνθινός λέει πως ο ιός ξαναμπήκε στην Ελλάδα με τον τουρισμό. Ποιον να πιστέψουμε;\nΚαι είναι ένα ντοκιμαντέρ που κυκλοφόρησε την ώρα που συμβαίνει, μια και δεν έχουμε ξεμπερδέψει ακόμα με την πανδημία. Και μόλις τελειώσει κάποια στιγμή αυτή, θα αρχίσει η περιπέτεια της οικονομίας.\nΟι «Παρόντες» είναι μία ταινία που τάσσεται ευθέως απέναντι στον νεοφιλελευθερισμό. Παρατηρούμε π.χ. πως σε όσα κράτη επικρατούσε περισσότερο ο νεοφιλελευθερισμός, αυτά ήταν και τα πιο ευάλωτα στον covid-19 μετρώντας τους περισσότερους θανάτους. Επίσης βλέπουμε πως «η ευρωπαϊκή αλληλεγγύη πήγε περίπατο», ένας νέος «ψυχρός πόλεμος» έλαβε χώρα μέσα στην ΕΕ, με το κάθε κράτος να προσπαθεί να εξασφαλίσει το συμφέρον του. Ο Αυγερόπουλος παρουσιάζει ανάγλυφα πως το Δημόσιο Σύστημα Υγείας αποτέλεσε την τελευταία γραμμή άμυνας ενός ολόκληρου κόσμου.\nΤο φιλμ το είδαν περισσότεροι από 2,5 χιλιάδες θεατές στην streaming πρεμιέρα του.\nΤο παρουσίασε το iMEdD (incubator for media education and development) σε συνεργασία με το SmallPlanet του Γιώργου Αυγερόπουλου.


Εφημερίδα των Συντακτών, 01-02 Φεβρουαρίου 2014\nΜάικλ Βέντρις, ο άθεος\nΗ παρούσα στήλη ψυχικών και ταξικών ερευνών ως αυθεντικούς προγόνους των κατοίκων της νοτίου Βαλκανικής αναγνωρίζει αυτούς που έζησαν εδώ μετά τον παροπλισμό της Γραμμικής Β΄ μέχρι την καθιέρωση της κλασικής ελληνικής γραφής και έμειναν 200 έως 300 χρόνια αναλφάβητοι. Μόνο αν δεχτούμε τον ως άνω ορισμό συμβιβάζεται το γνήσιον της καταγωγής με το πνευματικό και ηθικό μέγεθος προσώπων όπως οι κ.κ. Σαμαράς, Γεωργιάδης, Τσοχατζόπουλος, Λιάπης, Βενιζέλος, Σεραφείμ, Γιακουμάτος ή Κοντομηνάς.\nΑγαπητοί αναγνώστες, συμπληρώνονται 60 χρόνια από τότε που ο Μάικλ Βέντρις με δημοσίευμα στο περιοδικό Journal of Hellenic Studies ανακοίνωσε ότι αποκρυπτογράφησε τη Γραμμική Β΄, την πρώιμη γραφή των Ελληνικών. Και επειδή η Ιερά Σύνοδος και οι «κουλουροπώλες Πατρών», αγνοώντας τον άθλο του, δεν φθόνησαν τον Βέντρις (όπως συνέβη στη περίπτωση του Συκουτρή) το δημοσίευμα κυκλοφόρησε ελεύθερα.\n«Μου μένει αξέχαστη (γράφει ο Μανόλης Ανδρόνικος) η ανάμνηση των δύο μεγάλων δασκάλων της Θεσσαλονίκης, του Στ. Καψωμένου και του Γιάννη Κακριδή που άρπαξαν κυριολεκτικά ο ένας από τα χέρια του άλλου τον 73ο τόμο του αγγλικού περιοδικού για να ρουφήξουν το απίστευτο κείμενο. Και ΄γώ, νέος ακόμη, με δέος καραδοκούσα να έρθει κάποτε η σειρά μου για να χαρώ τον θησαυρό».\nΕν τούτοις, ουδεμία αξιοποίηση του επιτεύγματος του Βέντρις ακολούθησε, επειδή εντυπώσεις όπως αυτές του αείμνηστου Ανδρόνικου έχουν συνταχθεί προφανώς στη Νεοελληνική Β΄ που έως τώρα δεν έχει αποκρυπτογραφηθεί. Και στο εύλογο ερώτημα του κ. Γεωργ. Μπαμπινιώτη «Γιατί δεν υπάρχει ένας δρόμος στην Ελλάδα με το όνομα του Βέντρις;», «επειδή ήταν σοσιαλιστής, αντιναζί και άθεος» θα απαντούσαν οι τα φαιά φορούντες.\nΟ Μάικλ Βέντρις σπούδασε Αρχιτεκτονική σε μη πανεπιστημιακή σχολή. Στον Β΄ Παγκόσμιο πόλεμο υπηρέτησε ως αποκρυπτογράφος και αεροναυτίλος στα βομβαρδιστικά της ΡΑΦ. Ο βιογράφος του Βέντρις Αντριου Ρόμπινσον (Andrew Robinson, «Η ιστορία του Μάικλ Βέντρις», εκδ. Πατάκη, μετάφρ. Ι.Ν. Αρβανίτης) σημειώνει: «Ηταν αποφασισμένος να μη λιμνάσει στη ΡΑΦ. Εκτός από αρκετό διάβασμα σε ευρεία κλίμακα θεμάτων καταπιάστηκε με την εκμάθηση τουλάχιστον πέντε ευρωπαϊκών γλωσσών, έκανε αμέτρητα σκίτσα αεροσκαφών και μιας διαρκώς ανασχεδιαζόμενης οικογενειακής κατοικίας. Πότε -πότε σκεφτόταν και τη Γραμμική Β΄». Ο Ντα Βίντσι, αφού αναφέρει τις 30-40 δεξιότητές του, συμπληρώνει: «ζωγραφίζω κιόλας».\nΑλλά τώρα που σκιρτά το συνεταιριστικό κίνημα ας δούμε τι έλεγε σχετικά ο χαρισματικός Μάικλ: «Είναι προνόμιο της μεμονωμένης ιδιοφυΐας να μην ακολουθεί άλλο σύστημα πέραν της δημιουργικής διαίσθησης. Στην ομαδική εργασία όμως ένα μίνιμουμ μεθόδου είναι απαραίτητο»… «Εξ ίσου μη ικανοποιητικοί είναι ο οκνηρός συνεργάτης όσο και ο ενθουσιώδης, τα θαυμάσια σχέδια του οποίου κείτονται τριγύρω και βρωμίζονται, ακρωτηριάζονται…».\nΦαίνεται πως οι Μινωίτες ήταν εξαιρετικά ενθουσιώδης λαός. Οι πινακίδες της Γραμμικής Β΄ βρέθηκαν πρώτα στην Κνωσό. Σύμφωνα με τον Εβανς, που ουδείς αμφισβητούσε, έκρυβαν μια γλώσσα ετρουσκική. Ακολούθησαν τα ευρήματα της Πύλου και των Μυκηνών. Κατά τον Βέντρις, στοιχειοθετούσαν όλα μαζί ένα αλφάβητο Ελληνικών. Ηταν το πρώτο βήμα της αποκρυπτογράφησης. Ο Ρόμπινσον παραθέτει επ” αυτού μία φράση του Αϊνστάιν: «Νομίζω πως ο ανθρώπινος νους πρέπει πρώτα να κατασκευάσει μορφές, ανεξάρτητα, προτού μπορέσει να τις βρει μέσα στα πράγματα».\nΜετά το εντυπωσιακό αποτέλεσμα ήρθε η διεθνής αναγνώριση και οι απορίες της κοινής γνώμης: «Πού βρίσκεται η Μυκηνία;», «Οι ταμπλέτες (οι πινακίδες) Πύλου είναι για τον πονόλαιμο;», «Αυτή η ανακάλυψη ερμηνεύει και το μυστήριο του Στόουνχετζ;», «Κατακτήσατε το Εβερεστ της Αρχαιολογίας! Υπάρχουν αρχαία στο Εβερεστ;».\nΑγνοούμε τι επιρροή άσκησαν στον ψυχισμό του βιογραφούμενου, τα προηγούμενα ερωτήματα. Γεγονός είναι ότι μετά την αποκρυπτογράφηση έχασε κάθε ενδιαφέρον για την αρχαιολογία, την καριέρα του και τη ζωή. Σκοτώθηκε σε τροχαίο το βράδυ της 5ης Σεπτεμβρίου του 1956. Ηταν 34 ετών.\nΟ αφορισμός «τα μεγάλα παραδείγματα ζωής αναγνωρίζονται όταν ουδείς τα ακολουθεί» στην περίπτωση του Μάικλ Βέντρις βεβαιώνεται απολύτως.


Δευτέρα, 12 Φεβρουαρίου 2018 23:17\nΓΙΑΤΙ ΤΡΙΤΕΚΝΟΙ ΚΑΙ ΠΟΛΥΤΕΚΝΟΙ ΔΕΝ ΕΜΠΙΠΤΟΥΝ ΣΤΙΣ ΕΙΔΙΚΕΣ ΚΑΤΗΓΟΡΙΕΣ ΓΙΑ ΕΙΣΑΓΩΓΗ ΣΤΗΝ ΠΥΡΟΣΒΕΣΤΙΚΗ ΑΚΑΔΗΜΙΑ;\nΠέμπτη, 08 Φεβρουαρίου 2018 13:01\n(Υπόψη αναπληρωτή Υπουργού Προστασίας του Πολίτη)\nΘΕΜΑ: ΓΙΑΤΙ ΤΡΙΤΕΚΝΟΙ ΚΑΙ ΠΟΛΥΤΕΚΝΟΙ ΔΕΝ ΕΜΠΙΠΤΟΥΝ ΣΤΙΣ ΕΙΔΙΚΕΣ ΚΑΤΗΓΟΡΙΕΣ ΓΙΑ ΕΙΣΑΓΩΓΗ ΣΤΗΝ ΠΥΡΟΣΒΕΣΤΙΚΗ ΑΚΑΔΗΜΙΑ;\nΣύμφωνα με το Σύνταγμα οι πολύτεκνες οικογένειες «έχουν δικαίωμα ειδικής φροντίδας από το Κράτος». Η συνταγματική κατοχύρωση της προστασίας της πολύτεκνης οικογένειας επιβάλει στην εκάστοτε κυβέρνηση να καθορίζει τους τρόπους με τους οποίους θα λάβει ευνοϊκά μέτρα.\nΟι ευεργετικές διατάξεις που θέσπισε η Νέα Δημοκρατία το διάστημα 2004-09 για τη στήριξη της πολύτεκνης και της τρίτεκνης οικογένειας, αποτέλεσαν την υλοποίηση ενός κοινωνικά δίκαιου αιτήματος. Η μέριμνα της πολιτείας για την στήριξη αυτών των οικογενειών συνιστά σήμερα αδήριτη ανάγκη, καθώς η δημογραφική συρρίκνωση της χώρας μας συνεχίζεται με ραγδαίους ρυθμούς. Είναι γνωστό ότι πλέον οι θάνατοι υπερβαίνουν τις γεννήσεις κατά 31.397, σύμφωνα με τα στοιχεία του υπουργείου Εσωτερικών, ενώ η Ελλάδα μετατρέπεται γοργά σε χώρα γερόντων, και σε λίγες δεκαετίες το ένα τρίτο του πληθυσμού θα είναι άνω των 65 ετών. Οι συνέπειες από τη νέα πραγματικότητα που διαμορφώνεται είναι ήδη εμφανείς σε όλους τους τομείς της δημόσιας ζωής, και μεταξύ αυτών και στο ασφαλιστικό σύστημα. Ως εκ τούτου, δεν επιτρέπεται καμία ολιγωρία εκ μέρους της Πολιτείας προς την κατεύθυνση της ενίσχυσης Πολύτεκνων Οικογενειών, και ιδιαίτερα όταν αυτό μπορεί να συμβεί με μέτρα που δεν επιφέρουν οικονομικό κόστος.\nΟ Σύλλογος Πολυτέκνων Λάρισας, αναδεικνύει το θέμα της ανυπαρξίας ποσόστωσης στο σύνολο των υποψηφίων για τα τέκνα πολυτέκνων στη διαδικασία εισαγωγής στην Πυροσβεστική Ακαδημία με το σύστημα των Πανελληνίων εξετάσεων. Καθόσον οι λεπτομέρειες και οι προϋποθέσεις καθορίζονται από το Π.Δ. 44/2016, και συγκεκριμένα από το άρθρο 3 για τις ειδικές κατηγορίες, επισημαίνουν ότι, κατάλληλη πρόβλεψη ώστε ποσοστό επί του συνόλου των θέσεων να καλύπτεται από θέσεις τέκνων πολυτέκνων οικογενειών δεν υπάρχει, σε αντίθεση με τα όσα ισχύουν για την εισαγωγή σε άλλες σχολές ένστολων.\n1. Για ποιο λόγο εξαιρέθηκαν τα τέκνα τριτέκνων και πολυτέκνων οικογενειών από τις ειδικές κατηγορίες υποψηφίων για την εισαγωγή στην Πυροσβεστική Ακαδημία;\n2. Προτίθεστε να προβείτε στις απαραίτητες ενέργειες για τη διευθέτηση του ζητήματος με σκοπό να μην προκαλείται το περί δικαίου αίσθημα των εν λόγω οικογενειών;\nΛήψη νομοθετικών πρωτοβουλιών για την άρση της «ομηρίας» των πολιτών που έχουν λάβει δανειοδότηση σε ελβετικό φράγκο\nΤετάρτη, 07 Φεβρουαρίου 2018 16:58\nΘέμα: Λήψη νομοθετικών πρωτοβουλιών για την άρση της «ομηρίας» των περίπου 70.000 πολιτών που έχουν λάβει δανειοδότηση σε ελβετικό φράγκο\nΚατά τα έτη 2005-2008 δεκάδες χιλιάδες πολίτες έλαβαν δανειοδότηση από τις ελληνικές τράπεζες σε ελβετικό φράγκο, λόγω του χαμηλού επιτοκίου και της δελεαστικής σχέσης ισοτιμίας με το Ευρώ. Σημειώνεται χαρακτηριστικά ότι η ισοτιμία Ευρώ-Ελβετικού φράγκου ήταν το 2008 περίπου 1 προς 1,6, ενώ το επιτόκιο libor της περιόδου αυτής κυμαίνονταν στο 2% - 2,5%, όταν το ευρωπαϊκό επιτόκιο κυμαίνονταν αντίστοιχα στο 3,6% - 5%, γεγονός που οδήγησε τις τράπεζες να προωθούν δάνεια σε ελβετικό φράγκο, χωρίς όμως να ενημερώνουν για τους πιθανούς συναλλαγματικούς κινδύνους.\nΣτις αρχές Ιανουαρίου 2015, η Κεντρική Τράπεζα της Ελβετίας αποφάσισε να απελευθερώσει την ισοτιμία του εθνικού της νομίσματος από το όριο του 1,20 ευρώ που ήταν κλειδωμένη. Η εξέλιξη αυτή επιδείνωσε δραματικά την θέση των δανειοληπτών, καθώς αύξησε το άληκτο κεφάλαιο του δανείου τους, ακόμη και αν εξακολουθούσαν να πληρώνουν κανονικά τη δόση του δανείου τους. Αυτό γιατί η ανατίμηση του φράγκου, τους υποχρεώνει ουσιαστικά ακόμα και σήμερα να καταβάλλουν αυξημένη δόση για την αποπληρωμή του δανείου τους σε σχέση με αυτή που πλήρωναν στο παρελθόν. Χαρακτηριστικό είναι ότι τα περίπου 70.000 νοικοκυριά έλαβαν την περίοδο 2005-2008 συνολικά δάνεια ύψους 7 δις ευρώ, τα οποία σήμερα -μετά την αλλαγή της ισοτιμίας- αποτιμώνται ως συνολικής αξίας περίπου 9 δις ευρώ.\nΠροκειμένου να υπάρξει επίλυση του ζητήματος και για την άρση του αδιεξόδου, στο οποίο έχουν περιέλθει χιλιάδες νοικοκυριά, οι πολίτες έχουν καταφύγει στα δικαστήρια και έχουν ληφθεί αρκετές αποφάσεις που δικαιώνουν τους δανειολήπτες και προβλέπουν τη ρύθμιση των δανείων τους σε μηνιαίες δόσεις στις οποίες οι ίδιοι μπορούν να ανταποκριθούν.\nΣτις πιο πρόσφατες δικαστικές αποφάσεις με αριθμό 457/2017 Τριμελούς Εφετείου Ναυπλίου, 791/2017 του Τριμελούς Εφετείου Πειραιά και 48/2018 Τριμελούς Εφετείου Ναυπλίου, οι οποίες εναρμονίζονται πλήρως με τις δύο αποφάσεις του Ευρωπαϊκού Δικαστηρίου (την πλέον πρόσφατη από 20/9/2017 απόφαση του ΔΕΕ επί της υποθέσεως C-186/16, ανοιχθείσας ενώπιον του ΔΕΕ έπειτα από προδικαστικό ερώτημα του Εφετείου της Ρουμανίας και την από 30-4-2014 απόφαση στην υπόθεση C-26/13 ανοιχθείσας ενώπιον του ΔΕΕ έπειτα από προδικαστικό ερώτημα του Ανώτατου Ακυρωτικού Δικαστηρίου της Ουγγαρίας) δικαιώνονται, τελεσίδικα, δανειολήπτες και υποχρεώνεται η τράπεζα από την οποία είχαν λάβει συγκεκριμένα δάνεια σε ελβετικό φράγκο, να δεχτεί την εξόφληση των δανειακών τους υποχρεώσεων με την ισοτιμία ευρώ-ελβετικού φράγκου, που ίσχυε κατά την ημερομηνία εκταμίευσης των δανείων τους. Οι αποφάσεις αυτές ανοίγουν το δρόμο για την αποπληρωμή των δανείων με βάση τη συναλλαγματική ισοτιμία ευρώ-ελβετικού φράγκου, που ίσχυε κατά την ημερομηνία εκταμίευσης των δανείων.\nΥπογραμμίζεται ότι προεκλογικά ο ίδιος ο κ. Τσίπρας είχε δεσμευτεί για τη λήψη σχετικής νομοθετικής ρύθμισης, ενώ ο κ. Σταθάκης, ως Υπουργός Οικονομίας Ανάπτυξης και Τουρισμού, είχε δεσμευτεί ότι θα μεριμνήσει για την επίλυση του ζητήματος. Μάλιστα, απαντώντας στην ερώτηση με αρ. Πρωτ. 5918/6-6-2016 του κ. Ν. Κακλαμάνη με το έγγραφο με αρ. Πρωτ. 68180/28-6-2016 είχε τονίσει ότι «το ζήτημα της διαχείρισης των δανείων σε ελβετικό φράγκο είναι σύνθετο και για αυτό πραγματοποιούνται διαβουλεύσεις ανάμεσα στο συναρμόδια υπουργεία και τα εμπλεκόμενα χρηματοπιστωτικά ιδρύματα προκειμένου να βρεθεί λύση».\nΚατόπιν των ανωτέρω και δεδομένων των πρόσφατων δικαστικών αποφάσεων εφετείων της χώρας που δικαιώνουν τους δανειολήπτες στεγαστικού δανείου σε ελβετικό φράγκο, ερωτάται ο αρμόδιος Υπουργός:\n1. Προτίθεται η κυβέρνηση να καταθέσει νομοθετική διάταξη για τη ρύθμιση των στεγαστικών δανείων σε ελβετικό φράγκο και να τηρήσει τις προεκλογικές της δεσμεύσεις, αλλά και τις σχετικές δηλώσεις των υπουργών της;\n2. Προτίθεται η κυβέρνηση να προβεί σε συγκεκριμένη νομοθετική ρύθμιση, η οποία θα καθορίσει ως δεσμευτική τη συναλλαγματική ισοτιμία ευρώ-ελβετικού φράγκου, που ίσχυε κατά την ημερομηνία εκταμίευσης των δανείων;\n3. Σε ποιο σημείο βρίσκονται οι διαβουλεύσεις της κυβέρνησης με τα εμπλεκόμενα χρηματοπιστωτικά ιδρύματα προκειμένου να βρεθεί λύση για τα δάνεια σε ελβετικό φράγκο;\nΟι συνυπογράφοντες βουλευτές,\n1. Αθανάσιος Ι. Καββαδάς, βουλευτής ν. Λευκάδας\n2. Ντόρα Μπακογιάννη, βουλευτής Α’ Αθηνών\n3. Άδωνις Γεωργιάδης, βουλευτής Β’ Αθηνών\n4. Κωνσταντίνος Τσιάρας, βουλευτής Ν. Καρδίτσας\n5. Νικήτας Κακλαμάνης, βουλευτής Α’ Αθηνών\n6. Γεώργιος Κουμουτσάκος, βουλευτής Β’Αθηνών\n7. Μάξιμος Χαρακόπουλος, βουλευτής Ν. Λάρισας\n8. Σοφία Βούλτεψη, βουλευτής Β’ Αθηνών\n9. Μάνος Κόνσολας, βουλευτής Ν. Δωδεκανήσου\n10. Γεώργιος Βαγιωνάς, βουλευτής Ν. Χαλκιδικής\n11. Γεώργιος Κασαπίδης, βουλευτής Ν. Κοζάνης\n12. Απόστολος Βεσυρόπουλος, βουλευτής Ν. Ημαθίας\n13. Γεώργιος Καρασμάνης, βουλευτής Ν. Πέλλης\n14. Άννα-Μισέλ Ασημακοπούλου, βουλευτής Β’ Αθηνών\n15. Μιλτιάδης Βαρβιτσιώτης, βουλευτής Β’ Αθηνών\n16. Nίκη Κεραμέως, βουλευτής Επικρατείας\n17. Βασίλειος Γιόγιακας, βουλευτής Ν. Θεσπρωτίας\n18. Ιάσονας Φωτήλας, βουλευτής Ν. Αχαΐας\n19. Κωνσταντίνος Κοντογιώργος, βουλευτής Ν. Ευρυτανίας\n20. Χρήστος Μπουκώρος, βουλευτής Ν. Μαγνησίας\n21. Αθανάσιος Δαβάκης, βουλευτής Ν. Λακωνίας\n22. Μαρία Αντωνίου, βουλευτής Ν. Καστοριάς\n23. Στέργιος Γιαννάκης, βουλευτής Ν. Πρεβέζης\n24. Αθανάσιος Μπούρας, βουλευτής Αττικής\n25. Ιωάννης Αντωνιάδης, βουλευτής Ν. Φλωρίνης\n26. Γεώργιος Βλάχος, βουλευτής Αττικής\n27. Γεώργιος Γεωργαντάς, βουλευτής Ν. Κιλκίς\n28. Έλενα Ράπτη, βουλευτής Α’ Θεσσαλονίκης\n29. Ανδρέας Κατσανιώτης, βουλευτής Ν. Αχαΐας\n30. Σάββας Αναστασιάδης, βουλευτής Β’ Θεσσαλονίκης\n31. Σταύρος Καλαφάτης, βουλευτής Α’ Θεσσαλονίκης\n32. Ιωάννης Ανδριανός, βουλευτής Ν. Αργολίδας\n33. Νίκος Παναγιωτόπουλος, βουλευτής Ν. Καβάλας\n34. Δημήτρης Κυριαζίδης, βουλευτής Ν. Δράμας\n35. Κωνσταντίνος Βλάσης, βουλευτής Ν. Αρκαδίας\n36. Χρήστος Κέλλας, βουλευτής Ν. Λάρισας\n37. Γεράσιμος Γιακουμάτος, βουλευτής Β’ Αθηνών\n38. Άννα Καραμανλή, βουλευτής Β’ Αθηνών\n39. Αναστάσιος Δημοσχάκης, βουλευτής Ν. Έβρου\n40. Κωνσταντίνος Κουκοδήμος, βουλευτής Ν. Πιερίας\n41. Σίμος Κεδίκογλου, βουλευτής Ν. Ευβοίας\n42. Κωσταντίνος Σκρέκας, βουλευτής Ν. Τρικάλων\n43. Γιώργος Στύλιος, βουλευτής Ν. Άρτας\n44. Ανδρέας Κουτσούμπας, βουλευτής Ν. Βοιωτίας\nΈκδοση ασφαλών ταυτοτήτων από την Ελληνική Αστυνομία με σκοπό τον περιορισμό της πλαστογράφησης ταυτοτήτων\nΔευτέρα, 05 Φεβρουαρίου 2018 15:44\n(υπ’ όψιν του αναπληρωτή υπουργού Προστασίας του Πολίτη)\nΘΕΜΑ: «Έκδοση ασφαλών ταυτοτήτων από την Ελληνική Αστυνομία με σκοπό τον περιορισμό της πλαστογράφησης ταυτοτήτων»\nΕδώ και μήνες, Έλληνες πολίτες βρίσκονται αντιμέτωποι με την πολύ δυσάρεστη εξέλιξη της υποβολής σε ελέγχους ταξιδιωτικών εγγράφων σε αεροδρόμια της Γερμανίας, οι αρχές της οποίας τους επέβαλαν επικαλούμενες αύξηση των συλληφθέντων αλλοδαπών με πλαστές ελληνικές ταυτότητες. Το γεγονός αυτό αμαυρώνει την εικόνα της Ελλάδος διεθνώς, καθώς εμμέσως υποβιβάζεται σε χώρα β΄ κατηγορίας στην ζώνη Σένγκεν, με ό,τι αυτό σημαίνει για την εν γένει θέση της στην ΕΕ.\nΤαυτοχρόνως, πληροφορούμαστε για συλλήψεις εγκληματικών στοιχείων, μεταξύ αυτών και τρομοκρατών, που επίσης κατέχουν πλαστές ταυτότητες με τις οποίες μπορούν επί μακρόν να κινούνται άνετα, χωρίς να εντοπίζονται.\nΗ κατάσταση αυτή είναι προφανές ότι έχει φθάσει σε ένα οριακό σημείο και η πολιτεία οφείλει να λάβει άμεσα τα ενδεδειγμένα μέτρα, ώστε να αποκατασταθεί η νομιμότητα αλλά και η εμπιστοσύνη που απολαμβάνει η χώρα στην Ευρώπη. Η ενδεδειγμένη λύση στο πρόβλημα της πλαστογράφησης και παραποίησης των ταυτοτήτων είναι η έκδοση νέων αστυνομικών ταυτοτήτων ασφαλείας.\nΗ Ελληνική Αστυνομία κατέχει όλες τις κατάλληλες υποδομές ώστε να ανταποκριθεί σε αυτό το έργο. Ως γνωστόν, η ΕΛΑΣ εκδίδει σχεδόν επί δεκαετία τα βιομετρικά διαβατήρια της Ελληνικής Δημοκρατίας, σύμφωνα με τον σχετικό Κανονισμό της ΕΕ, τα οποία έως σήμερα, δεν υπάρχουν ενδείξεις ότι έχουν πλαστογραφηθεί. Η ΕΛΑΣ εκτυπώνει επίσης, πέραν των διαβατηρίων τις άδειες οδήγησης του Υπουργείου Μεταφορών και Επικοινωνιών, τις ταυτότητες του αστυνομικού προσωπικού, τις άδειες διαμονής ομογενών, τις άδειες διαμονής ενιαίου τύπου για τους αλλοδαπούς.\n1. Για ποιο λόγο καθυστερεί η έκδοση των αστυνομικών ταυτοτήτων ασφαλείας, παρά το γεγονός ότι τυγχάνουν πλαστογράφησης είτε από αλλοδαπούς που θέλουν να ταξιδέψουν σε χώρες της ΕΕ -με αποτέλεσμα η χώρα μας να βρίσκεται σε ιδιότυπη καραντίνα στη ζώνη Σένγκεν- είτε από παρανόμους που έτσι καταφέρνουν και ξεφεύγουν από τον νόμο;\n2. Προτίθεσθε να προχωρήσετε στην έκδοση των νέων αστυνομικών ταυτοτήτων ασφαλείας, αναθέτοντας το έργο αυτό στην ΕΛΑΣ, που αποδεδειγμένα έχει τα τεχνολογικά μέσα και τις υποδομές για να το πράξει;\nΣΟΒΑΡΕΣ ΕΝΣΤΑΣΕΙΣ ΓΙΑ ΤΙΣ ΝΕΕΣ ΣΥΜΒΑΣΕΙΣ ΤΟΥ ΕΟΠΠΥ\nΠέμπτη, 01 Φεβρουαρίου 2018 18:38\nΘΕΜΑ: ΣΟΒΑΡΕΣ ΕΝΣΤΑΣΕΙΣ ΓΙΑ ΤΙΣ ΝΕΕΣ ΣΥΜΒΑΣΕΙΣ ΤΟΥ ΕΟΠΠΥ\nΑναστάτωση έχουν προκαλέσει στους ασφαλισμένους άλλα και στον ιατρικό κόσμο οι νέες συμβάσεις οικογενειακών γιατρών με τον ΕΟΠΠΥ. Οι γιατροί αντιδρούν για τη χαμηλή ανταποδοτικότητα στις υπηρεσίες που καλούνται να προσφέρουν μέσω των συμβάσεων με τον ΕΟΠΠΥ. Παρά το γεγονός ότι η ευθύνη απέναντι στον ασθενή είναι αδιαμφισβήτητη, η ιατρική αμοιβή συρρικνώνεται σε μόλις 0,72 λεπτά ανά ασφαλισμένο, ανά μήνα. Συνυπολογίζοντας τη φορολογία, τις ασφαλιστικές εισφορές και τα λειτουργικά έξοδα του ιατρείου, η προβλεπόμενη, ευτελής, αμοιβή δικαιολογημένα συνάντησε την αντίδραση των γιατρών και εύλογα το ενδιαφέρον για τη σύναψη σύμβασης με τον ΕΟΠΠΥ δεν είναι το αναμενόμενο.\nΗ μείωση της κρατικής επιχορήγησης προς τον ΕΟΠΠΥ, έχει σαν αποτέλεσμα και μειωμένες δαπάνες υγείας για όλους. Έτσι, αν και οι κρατήσεις των ασφαλισμένων για τον κλάδο ασθενείας ανέρχονται στο 6%, «η παραπομπή σε ειδικό γιατρό, της επιλογής του ασφαλισμένου, γίνεται πλέον ακριβή πολυτέλεια, που θα κληθεί φυσικά ο ίδιος να επιβαρυνθεί», όπως επισημαίνει σε δήλωσή του ο Πρόεδρος του Ιατρικού Συλλόγου Λάρισας και Α΄ Αντιπρόεδρος του ΠΙΣ κ. Ντίνος Γιαννακόπουλος (Ελευθερία 01.02.2018).\nΕμπαιγμός με τη δήθεν κατάργηση του ΕΦΚ στο κρασί!\nΤρίτη, 30 Ιανουαρίου 2018 21:09\nΘΕΜΑ: Εμπαιγμός με τη δήθεν κατάργηση του ΕΦΚ στο κρασί!\nΗ καθιέρωση του Ειδικού Φόρου Κατανάλωσης στο κρασί αποτέλεσε «χτύπημα» της κυβέρνησης στον αμπελουργικό κόσμο. Αποδείχθηκε ένας άστοχος φόρος. Ωστόσο, παρά τη ζημιά που έχει προκαλέσει στην εμπορία του κρασιού και στους αμπελουργούς, οι δεσμεύσεις που αναλήφθηκαν από πλευράς κυβέρνησης για κατάργησή του εντός του 2017 αποδείχθηκαν ‘‘λόγια του αέρα’’. Στον προϋπολογισμό του 2018 αναμένονται έσοδα 28 εκατομμυρίων ευρώ από το συγκεκριμένο φόρο. Εύλογα λοιπόν το ερώτημα: προς τι η σωρεία δηλώσεων περί κατάργησής του εντός του 2017;\nΟ πρωθυπουργός της χώρας στην προ ημερησίας συζήτηση για το αγροτικό στη Βουλή, στις 18/01/2017, δήλωσε: «επανεξετάζουμε το αμέσως επόμενο διάστημα –και πάντως μέσα στο 2017- τον Ειδικό Φόρο Κατανάλωσης στο κρασί» και από την 82η ΔΕΘ, 9 μήνες μετά, στις 9/9/2017, προανήγγειλε την κατάργηση του φόρου.\nΟ αρμόδιος υπουργός κ . Αποστόλου έχει πολλάκις αναφερθεί στην κατάργηση του φόρου εντός του 2017. Ενδεικτικά αναφέρω:\n• Στην Ημερίδα Ένωσης Οινοποιών Δράμας στις 26/5/2017 δεσμεύονταν ότι «επιβάλαμε ένα φόρο στο κρασί ο οποίος σύντομα, δηλαδή πριν το κλείσιμο της χρονιάς, θα καταργηθεί, μετά τη συνεννόηση και τη διαβεβαίωση που έχουμε από το Υπουργείο Οικονομικών».\n• Σε συνέντευξη στον ραδιοφωνικό σταθμό Αθήνα 9,84 στις 16/7/17 επαναλάμβανε ότι «έχουμε δεσμευθεί να γίνει όσο το δυνατόν γρηγορότερα, πριν φτάσουμε στο τέλος του 2017».\n• Κατά την επίσκεψή του στην Ένωση Συνεταιρισμών Θηραϊκών Προϊόντων στις 30/7/2017 υπενθύμιζε ότι «όπως έχω ξαναπεί, η Κυβέρνησή μας έχει δεσμευτεί ότι μέχρι το τέλος του 2017 θα καταργήσει τον ΕΦΚ στο κρασί».\n• Στις εκδηλώσεις Μεγάλες Μέρες της Νεμέας στις 27/8/2017 εξειδίκευε ότι «με σχετική νομοθετική ρύθμιση πριν τελειώσει ο χρόνος, όπως έχει δεσμευθεί και ο Πρωθυπουργός, ο φόρος αυτός δεν θα υπάρχει πλέον».\n• Σε συνέντευξή του στην εφημερίδα «ΕΘΝΟΣ», στο δημοσιογράφο Γιώργο Μανέτα στις 23/09/2017 τόνιζε με έμφαση ότι «μέσα στις ασφυκτικές δημοσιονομικές συνθήκες και πιέσεις που περνάει η χώρα μας επιβάλαμε πράγματι ένα φόρο στο κρασί ο οποίος δημιούργησε προβλήματα χωρίς μάλιστα να αποδώσει. Γι αυτό θα τον καταργήσουμε».\n• Στην ηλεκτρονική εφημερίδα Larissanet σε συνέντευξη στον Γιάννη Ανδρεάκη στις 30/9/2017 υπογράμμιζε ότι «έως το τέλος της χρονιάς, θα καταργηθεί, μετά τη συνεννόηση και τη διαβεβαίωση που έχουμε από το Υπουργείο Οικονομικών».\n• Κατά την επίσκεψή του στο εργοστάσιο γάλακτος της ΕΒΟΛ στις 15/12/2017 ξεκαθάριζε ότι «το χρονοδιάγραμμα για την κατάργηση του συγκεκριμένου φόρου ήταν έως το τέλος του 2017 συνδέοντας τη με την ολοκλήρωση της αξιολόγησης. Αντιλαμβάνεστε λοιπόν ότι η δέσμευσή μας εξακολουθεί να ισχύει».\nΠαρότι ένα χρόνο τώρα οι δηλώσεις για το θέμα της κατάργησης του φόρου είναι πολλές, μέχρι στιγμής δεν έχει υπάρξει χειροπιαστό αποτέλεσμα. Και αυτό το γεγονός εκθέτει τόσο τους αρμόδιους υπουργούς όσο και τον πρωθυπουργό.\n1. Η μη υλοποίηση των αλλεπάλληλων δεσμεύσεών σας, όπως και του ιδίου του πρωθυπουργού, για την κατάργηση του ΕΦΚ στο κρασί οφείλεται σε αβελτηρία ή σε συνειδητή πολιτική επιλογή;\nΚαθεστώς τρόμου στην Πανεπιστημιούπολη Ζωγράφου από τη δράση εγκληματικών στοιχείων\nΤρίτη, 30 Ιανουαρίου 2018 11:40\nΠΡΟΣ ΤΟΥΣ ΥΠΟΥΡΓΟΥΣ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ\nΘΕΜΑ: Καθεστώς τρόμου στην Πανεπιστημιούπολη Ζωγράφου από τη δράση εγκληματικών στοιχείων που δρουν ανεξέλεγκτα λόγω «ασύλου»\nΕδώ και πολύ καιρό, επανερχόμαστε με ερωτήσεις και παρεμβάσεις για την εξωφρενική κατάσταση που επικρατεί σε διάφορα πανεπιστημιακά ιδρύματα λόγω της δράσης τραμπούκων, που καλύπτονται από τον περίφημο νόμο για το άσυλο. Η κατάσταση που έχει διαμορφωθεί για διδάσκοντες, διοικητικό προσωπικό και, κυρίως, φοιτητές είναι κυριολεκτικά εφιαλτική από το καθεστώς του φόβου που έχει επιβληθεί. Ωστόσο, παρ΄ όλο που οι ερωτήσεις μας εδράζονται σε επώνυμες καταγγελίες, από το ΑΠΘ, το ΟΠΑ, το Πάντειο Πανεπιστήμιο και αλλού, οι απαντήσεις που λαμβάνουμε από τους αρμόδιους υπουργούς είναι πάντοτε αρνητικές ακόμη και απαξιωτικές, ενώ επιμένουν, κατά τρόπο εμμονικό, στη διατήρηση της απολύτως αποτυχημένης νομοθεσίας περί του ασύλου της ασυδοσίας. Η πραγματικότητα, όμως, δεν μπορεί να κρυφτεί «κάτω από το χαλί» και η κατάσταση εκτραχύνεται προϊόντος του χρόνου.\nΑπόδειξη των ανωτέρω συνιστά η αποκαλυπτική επιστολή του αναπληρωτή καθηγητή του Τμήματος Θεατρικών Σπουδών του Εθνικού και Καποδιστριακού Πανεπιστημίου Αθηνών προς τον Πρύτανη του ΕΚΠΑ, κ. Μάνου Στεφανίδη, για τη ζοφερή κατάσταση που επικρατεί στην Πανεπιστημιούπολη Ζωγράφου. Τα γεγονότα που περιγράφονται είναι, κυριολεκτικά, απαράδεκτα όχι για Πανεπιστημιούπολη, αλλά εν γένει για ευνομούμενη χώρα: ένοπλες ληστείες, απειλή βίας, οργανωμένες συμμορίες, εκβιασμοί, τρόμος ανάμεσα σε όσους εργάζονται και φοιτούν στην Πανεπιστημιούπολη. Την ίδια ώρα, επιβεβαιώνεται η παντελής αδιαφορία εκ μέρους της Πολιτείας να επιλύσει το πρόβλημα που γιγαντώνεται, αφήνοντας μόνους τους φοιτητές, διδάσκοντες και διοικητικό προσωπικό να αντιμετωπίζουν εγκληματικά στοιχεία, που οπλοφορούν και επιβάλουν την κυριαρχία τους.\nΔε μπορούμε παρά να συνυπογράψουμε αυτά που ο κ. Στεφανίδης υποστηρίζει, γράφοντας ότι «η συγκάλυψη των αλλεπάλληλων κρουσμάτων βίας εξισούται με συνενοχή όλων ημών των εχόντων την ηθική αλλά και τη νομική ευθύνη. Πίσω από το αδειανό πουκάμισο ενός διάτρητου ‘‘ασύλου’’ ανεχόμαστε αποθρασυμένους εγκληματίες».\n1. Αληθεύουν οι καταγγελίες του αν. καθηγητή του ΕΚΠΑ κ. Μάνου Στεφανίδη για την ανεξέλεγκτη δράση των εγκληματικών στοιχείων στην Πανεπιστημιούπολη Ζωγράφου; Αν ναι, γιατί ως τώρα η Πολιτεία δεν έχει παρέμβει για την επίλυση του προβλήματος, αφήνοντας όσους βρίσκονται στην Πανεπιστημιούπολη, ιδίως μόλις νυχτώσει, στο έλεος των παρανόμων;\n2. Επιμένετε να θεωρείτε τον «νόμο-Γαβρόγλου» για το άσυλο ως πετυχημένο, παρά το γεγονός, ότι, σύμφωνα με τις συνεχείς καταγγελίες φοιτητών και διδασκόντων από πολλά πανεπιστημιακά ιδρύματα, λειτουργεί μόνον ως το ιδανικό περιβάλλον για τη δράση παράνομων και εγκληματικών στοιχείων στους χώρους των ΑΕΙ;\nΊδρυση Γαλακτοκομικής Σχολής Ελασσόνας\nΠαρασκευή, 26 Ιανουαρίου 2018 15:15\nKAI ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ\nΘΕΜΑ: Ίδρυση Γαλακτοκομικής Σχολής Ελασσόνας\nΕδώ και ένα χρόνο ο δήμος Ελασσόνας διεκδικεί την ίδρυση Γαλακτοκομικής Σχολής στην έδρα του. Η επαρχία Ελασσόνας γνωστή για τα ποιοτικά κτηνοτροφικά της προϊόντα και ιδιαίτερα τη φέτα, εύλογα προβάλει ως ο φυσικός χώρος για τη δημιουργία μιας δεύτερης, μετά από εκείνη των Ιωαννίνων, Γαλακτοκομικής Σχολής στη χώρα. Προς τούτο, ο δήμος έχει προβεί σε σειρά επαφών με την πολιτική ηγεσία του αρμόδιου υπουργείου.\nΌπως πληροφορούμαστε από την ιστοσελίδα του Υπουργείου Αγροτικής Ανάπτυξης και Τροφίμων, στις 16 Φεβρουαρίου 2017, μετά από συνάντηση του δημάρχου Ελασσόνας κ. Νίκου Ευαγγέλου με τον αναπληρωτή υπουργό κ. Γιάννη Τσιρώνη και τον υφυπουργό κ. Βασίλη Κόκκαλη, αναγγέλθηκε η «συναντίληψη για την αναγκαιότητα λειτουργίας Γαλακτοκομικής Σχολής στην Ελασσόνα, προκειμένου να εξυπηρετηθεί το υψηλό κτηνοτροφικό δυναμικό της περιοχής, να δημιουργηθούν νέες θέσεις εργασίας, να υπάρξει κατάρτιση στο αντικείμενο και παράλληλα να δοθούν κίνητρα για ανάπτυξη στην έρευνα και την καινοτομία, σε ένα προϊόν που έχει παράδοση στην ευρύτερη περιοχή». Όπως σημειώνεται στην επίσημη ανακοίνωση, «για το σκοπό αυτό, ο Δήμαρχος Ελασσόνας υποσχέθηκε να αποστείλει σύντομα μελέτη βιωσιμότητας με τα κατασκευαστικά και λειτουργικά έξοδα της σχολής».\nΣτη συνέχεια κατά την επίσκεψή του στον δήμο Ελασσόνας μετά τη συνάντησή του με τον κ. Ευαγγέλου, ο αναπληρωτής υπουργός κ. Τσιρώνης έκανε γνωστό (ert.gr 7.04.17) ότι κατ’ επανάληψη είχε συνεργασία με τον δήμαρχο «μιλήσαμε αρκετές φορές, είδαμε πως τα κόστη δεν είναι μεγάλα, ερεύνησα το θέμα ζητώντας στοιχεία από την αντίστοιχη Σχολή των Ιωαννίνων, όπου διαπίστωσα πως η ζήτηση είναι μεγάλη, και ως εκ τούτου προχωράμε στην ίδρυση της Σχολής». Σύμφωνα, μάλιστα, με το Agronews.gr (11.04.17) κατά τη συνάντηση συζήτησαν «τις λεπτομέρειες της ίδρυσης της Γαλακτοκομικής Σχολής της Ελασσόνας». Κατόπιν τούτων ο κ. Τσιρώνης δεσμεύτηκε ότι «προχωράμε στην ίδρυσή της, θα το υποστηρίξουμε και θα το εξειδικεύσουμε περαιτέρω» (Enikonomia.gr 09.04.17).\nΠρόσφατα, κατά την επίσκεψή του στον δήμαρχο Ελασσόνας για την ανταλλαγή ευχών, ο υφυπουργός Αγροτικής Ανάπτυξης κ. Βασίλης Κόκκαλης εξέφρασε τη βεβαιότητα ότι «οι διεργασίες που έχουν ήδη ξεκινήσει με τα συναρμόδια υπουργεία και τους κρατικούς φορείς, θα ευοδωθούν σύντομα» (ert.gr 28.12.17).\nΕπειδή συμπληρώνεται ένας χρόνος από την “πανηγυρική” ανακοίνωση για τη δημιουργία Γαλακτοκομικής Σχολής στη Ελασσόνα και με δεδομένο το ενδιαφέρον της τοπικής κοινωνίας αλλά και υποψηφίων σπουδαστών, είναι επιβεβλημένο να υπάρξει υπεύθυνη και συγκεκριμένη ενημέρωση.\nΠότε επιτέλους θα πληρωθούν οι τευτλοκαλλιεργητές;\nΤετάρτη, 24 Ιανουαρίου 2018 19:26\nΠΡΟΣ ΤΟΥΣ ΥΠΟΥΡΓΟΥΣ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ\nΚΑΙ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ\nΘΕΜΑ: Πότε επιτέλους θα πληρωθούν οι τευτλοκαλλιεργητές;\nΈντονη είναι η ενόχληση και η αγανάκτηση των τευτλοπαραγωγών για την καθυστέρηση που υπάρχει στις πληρωμές της παραγωγής του 2017. Για άλλη μια φορά, έρμαια μιας «επικοινωνιακής» πολιτικής, οι τευτλοκαλλιεργητές στηρίζονται σε υποσχέσεις που αποδείχθηκαν έωλες μέχρι στιγμής προκειμένου να πληρωθούν για την παραγωγή τους.\nΣύμφωνα με δημοσιεύματα στον τύπο (εφημερίδα “Ελευθερία” της Λάρισας 23.01.2018 ρεπορτάζ Γιώργου Ρούστα) οι τευτλοπαραγωγοί διαμαρτύρονται για τις αβάσιμες υποσχέσεις της Διοίκησης της ΕΒΖ για πληρωμή της παραγωγής του 2017 μέχρι το τέλος του έτους. Η δυσπιστία αυτή δεν είναι αδικαιολόγητη. Όσα ειπώθηκαν μέχρι στιγμής από τη διοίκηση της ΕΒΖ και από κυβερνητικά χείλη για την εξόφληση της εσοδείας του 2017 αθετήθηκαν, γεγονός που οδήγησε στις έντονες αντιδράσεις που όλοι γνωρίζουμε. Ενδεικτική είναι η δήλωση του αναπληρωτή υπουργού Οικονομίας και Ανάπτυξης κ. Αλέξη Χαρίτση κατά την επίσκεψή του στο εργοστάσιο της βιομηχανίας ζάχαρης στην Ορεστιάδα στις 13.11.2017 (ΕΡΤ) σύμφωνα με την οποία «το πλάνο της Ελληνικής Βιομηχανίας Ζάχαρης περιλαμβάνει εξόφληση των τευτλοπαραγωγών, κατά το δυνατόν, έως το τέλος του 2017».\nΗ ανακοίνωση της ηγεσίας του ΥΠΑΑΤ για την καταβολή της συνδεδεμένης ενίσχυσης στις αρχές του Φεβρουαρίου, δεν μπορεί να λύσει το πρόβλημα της κάλυψης των υποχρεώσεων των τευτλοκαλλιεργητών που είναι πράγματι πολλές και επείγουσες. Και όσο περνάει ο χρόνος και δεν ανακοινώνεται σαφές χρονοδιάγραμμα, η συνδεδεμένη δεν μπορεί να υποκαταστήσει την αποπληρωμή της παραγωγής.\n1. Για ποιο λόγο δεν υπήρξε συνέπεια στην αποπληρωμή των τευτλοπαραγωγών πριν το τέλος του 2017;\n2. Σε ποιες ενέργειες έχετε προβεί προκειμένου να διασφαλιστεί η αποπληρωμή των τευτλοπαραγωγών και ποιο είναι συγκεκριμένα το χρονοδιάγραμμα εξόφλησής τους;\nΤρίτη, 23 Ιανουαρίου 2018 17:00\nΠΡΟΣ ΤΟΝ ΥΠΟΥΡΓΟ ΨΗΦΙΑΚΗΣ ΠΟΛΙΤΙΚΗΣ, ΤΗΛΕΠΙΚΟΙΝΩΝΙΩΝ & ΕΗΜΕΡΩΣΗΣ\nΘΕΜΑ: Η Ελλάδα η ακριβότερη χώρα στον ΟΟΣΑ στις υπηρεσίες κινητής τηλεφωνίας\nΠροκαλεί κατάπληξη και εύλογες απορίες η είδηση ότι στην Ελλάδα της βαθιάς και μακρόχρονης οικονομικής κρίσης οι υπηρεσίες κινητής τηλεφωνίας είναι οι πλέον ακριβές ανάμεσα σε όλες τις χώρες του ΟΟΣΑ. Αν, όπως δείχνουν τα στοιχεία, συμβαίνει όντως αυτή η παραδοξότητα είναι φανερό ότι πλήττεται άμεσα ο μέσος Έλληνας, ο οποίος δαπανά πολλαπλάσια από κατοίκους χωρών με πολύ υψηλότερα εισοδήματα, ενώ μπαίνουν εμπόδια και στην αναγκαία αύξηση της χρήσης του διαδικτύου, λόγω του υψηλού κόστους.\nΣυγκεκριμένα, σύμφωνα με ρεπορτάζ της εφημερίδας «Καθημερινή» (16.01.18, του δημοσιογράφου Βαγγέλη Μανδραβέλη) «ο Έλληνας χρήστης κινητού τηλεφώνου με σύνδεση στο Διαδίκτυο πληρώνει πολλαπλάσια χρήματα απ’ όσα καταβάλλει ο μέσος Ευρωπαίος, ο Τούρκος και ο Μεξικανός καταναλωτής. Μάλιστα, οι χρεώσεις στη χώρα μας είναι δύο ή τρεις φορές υψηλότερες από τον μέσον όρο των κρατών-μελών του ΟΟΣΑ». Στο ρεπορτάζ παρατίθενται συγκεκριμένα στοιχεία και αριθμοί που αποδεικνύουν ότι σε Μονάδες Αγοραστικής Δύναμης, η Ελλάδα είναι η πιο ακριβή χώρα με μηνιαία χρέωση 67,92 ευρώ και δεύτερη την Ιαπωνία με 57,16 ευρώ, ενώ η μέση χρέωση στη ζώνη του ΟΟΣΑ ενός πακέτου κινητής τηλεφωνίας μεσαίας χρήσης κυμαίνεται στα 24,41 ευρώ. Σε σχέση δε με τους Τούρκους πολίτες οι Έλληνες πληρώνουν 8 έως 10 φορές ακριβότερα.\nΙδιαιτέρως, ακριβές είναι και οι υπηρεσίες πρόσβασης στο Ίντερνετ μέσω κινητού, που τις καθιστούν κυριολεκτικά απαγορευτικές πέραν ενός ορίου από τον μέσο Έλληνα. Εκ μέρους των εταιρειών της κινητής τηλεφωνίας η απάντηση για τις ακριβές υπηρεσίες που προσφέρουν αποδίδεται και στην υψηλή φορολόγηση που φθάνει στο 40%, όπως υποστηρίζουν.\nΑν ισχύουν όλα τα παραπάνω κάνουν επιτακτική την ανάγκη για την επανεξέταση του κόστους των υπηρεσιών της κινητής τηλεφωνίας, ώστε να κλείσει αυτή η τεράστια «ψαλίδα» που παρατηρείται μεταξύ της Ελλάδας και των άλλων χωρών. Οι Έλληνες πολίτες δικαιούνται, ιδιαιτέρως στις παρούσες συνθήκες, να απολαμβάνουν φθηνότερων υπηρεσιών στην επικοινωνία και στην πληροφόρηση.\n1. Επιβεβαιώνετε ότι η Ελλάδα είναι η ακριβότερη χώρα μεταξύ όλων των μελών του ΟΟΣΑ στις υπηρεσίες κινητής τηλεφωνίας; Αν ναι πού οφείλεται αυτό;\n2. Τι μέτρα προτίθεσθε να λάβετε ώστε να μειωθεί το κόστος των υπηρεσιών της κινητής τηλεφωνίας -συμπεριλαμβανομένης και της χρήσης ίντερνετ μέσω κινητών- ώστε να μην επιβαρύνεται υπέρμετρα ο Έλληνας καταναλωτής;\n3. Κρίνετε επιβεβλημένη την παρέμβαση της Επιτροπής Ανταγωνισμού;\nΠοιοι οι λόγοι κατάρρευσης των τιμών του αιγοπρόβειου γάλακτος;\nΜε αφορμή τη ρύπανση στον Τιταρήσιο επανεξέταση κανονιστικού πλαισίου και ενίσχυση Περιφερειών\nΠιο αντιπροσωπευτικά κριτήρια για τη μοριοδότηση της “Νιτρορύπανσης”\nΚίνδυνοι για τη δημόσια υγεία και το περιβάλλον από τη μόλυνση των υδάτων του Τιταρήσιου ποταμού;


inagrinio: ΣΥΛΛΗΨΗ 2 ΑΤΟΜΩΝ ΓΙΑ ΜΕΤΑΦΟΡΑ ΝΑΡΚΩΤΙΚΩΝ\nΟι ναρκωτικές ουσίες κατασχέθηκαν. Επίσης κατασχέθηκε και το Ε.Ι.Χ αυτ/το ως μέσο τέλεσης της πράξης. Δράστες με τη δικογραφία που σχηματίστηκε σε βάρος τους θα οδηγηθούν στον κο Εισαγγελέα Πλημ/κων Αγρινίου στα όρια του αυτοφώρου.\nΠροανάκριση ενεργείται από Α.Τ. Αμφιλοχίας.\nΑναρτήθηκε από news στις Κυριακή, Ιουνίου 05, 2011